**ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ «ΔΙΟΦΑΝΤΟΣ»**

**Δ. Λ. ΔΡΙΤΣΑ- Δ. ΜΟΣΧΟΥ- ΣΤΥΛ. Λ. ΠΑΠΑΛΕΞΑΝΔΡΟΠΟΥΛΟΥ**

**Χριστιανισμός**

**και θρησκεύματα**

****

**Β' ΓΕΝΙΚΟΥ ΛΥΚΕΙΟΥ**

**Τόμος Ε΄**

**ΟΡΓΑΝΙΣΜΟΣ ΕΚΔΟΣΕΩΝ ΔΙΔΑΚΤΙΚΩΝ ΒΙΒΛΙΩΝ**

**ΑΘΗΝΑ**

**ΧΡΙΣΤΙΑΝΙΣΜΟΣ**

**ΚΑΙ ΘΡΗΣΚΕΥΜΑΤΑ**

**Β' ΓΕΝΙΚΟΥ ΛΥΚΕΙΟΥ**

**ΤΟΜΟΣ Ε’**

**Συγγραφείς**

* **Δημήτριος Λ. Δρίτσας, Δρ. Θεολογίας, Σχολικός Σύμβουλος**
* **Δημήτριος Μόσχος, Δρ. Θεολογίας, Καθηγητής Λυκείου Αναβύσσου**
* **Στυλιανός Λ. Παπαλεξανδρόπουλος, Επίκ. Καθηγητής Θεολ. Σχολής Πανεπ. Αθηνών**

**Κριτική Επιτροπή**

1. **π. Κων/νος Φούσκας, Καθηγητής Θεολογικής Σχολής Πανεπ. Αθηνών**
2. **π. Θεοδώρητος Πολυζωγόπουλος, Δρ Φιλοσοφίας, Καθηγητής Κολεγίου Αθηνών**
3. **Γεώργιος Στάθης, DEA Θεολογίας, Σχολικός Σύμβουλος**

**Γενική Επιμέλεια**

**Δημήτριος Ε. Καραμάτσιος, Μεταπτυχιακό Δίπλωμα Θρησκειολογίας**

**Εποπτεία**

**Ιωσήφ Περάκης, Δρ Γλωσσολογίας, Πάραδρος Παιδαγωγικού Ινστιτούτου**

**Εικονογράφιση και Εικόνα εξώφυλλου**

**Νικόλαος Χούτος**

**ΠΡΟΣΑΡΜΟΓΗ ΤΟΥ ΒΙΒΛΙΟΥ ΓΙΑ ΜΑΘΗΤΕΣ ΜΕ ΜΕΙΩΜΕΝΗ ΟΡΑΣΗ**

**Ομάδα Εργασίας για το Ινστιτούτο Εκπαιδευτικής Πολιτικής**

**Μετατροπή: Κρύου Αναστασία, Εκπαιδευτικός**

**Επιμέλεια: Βασιλάκη Στυλιανή, Εκπαιδευτικός**

**Επιστημονικός υπεύθυνος:**

**Βασίλης Κουρμπέτης, Σύμβουλος Α΄ του Υ.ΠΟ.ΠΑΙ.Θ**

**Υπεύθυνη του έργου:**

**Μαρία Γελαστοπούλου,**

**M.Ed. Ειδικής Αγωγής**

**Τεχνική υποστήριξη: Κωνσταντίνος**

**Γκυρτής, Δρ. Πληροφορικής**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΧΡΙΣΤΙΑΝΙΣΜΟΣ**

**ΚΑΙ ΘΡΗΣΚΕΥΜΑΤΑ**

**Β' ΓΕΝΙΚΟΥ ΛΥΚΕΙΟΥ**

****

**ΟΡΓΑΝΙΣΜΟΣ ΕΚΔΟΣΕΩΣ ΔΙΔΑΚΤΙΚΩΝ ΒΙΒΛΙΩΝ**

**Α Θ Η Ν Α**

**34. Η Γιόγκα**

**α) Τι είναι η γιόγκα Γιόγκα σημαίνει «ζεύξη», δηλαδή ένωση. Με τον όρο αυτό ονομάζο-νται οι τεχνικές που χρησιμοποι-ούνται στις ανατολικές θρησκείες και ιδιαίτερα στον Ινδουισμό με συνηθέστερο σκοπό την ένωση του ανθρώπου με το θείο στοιχείο που ενυπάρχει σ' αυτόν. Μ' αυτήν εν-νοείται συνήθως η ένωση του νου με αυτό το στοιχείο και συνεπώς με τη θεία, υπερβατική πραγματικότη-τα. Όμως, ανάλογα με τις διάφορες αντιλήψεις των Ινδουϊστικών παρα-δόσεων για τον άνθρωπο και τον κόσμο, υπάρχουν ποικίλες παραλ-λαγές αυτού του βασικού σχήματος. Εξάλλου οι ίδιες τεχνικές μπορούν να χρησιμοποιηθούν και για άλλους σκοπούς. Υπάρχουν συνεπώς**

**5 / 272**

**διάφορες γιόγκα. Η ιστορική αρχή της γιόγκα** **είναι άγνωστη. Υπήρχε ήδη πριν εμφανιστεί στις Ουπανι-σάδες. Πάντως όσο τμήμα της ιστο-ρίας της είναι γνωστό δείχνει ότι η γιόγκα χρησιμοποιείται κυρίως για θρησκευτικούς σκοπούς, όμοιους με τον παραπάνω.**

**β) Θεωρητικές προϋποθέσεις της γιόγκα Η γιόγκα** **βασίζεται σε δύο βασι-κές ιδέες: α) όπως ο καθρέφτης δεν έχει ένα μόνιμο περιεχόμενο, αλλά αποκτά κάθε φορά εκείνο προς το οποίο είναι στραμμένος, έτσι και ο νους έχει την ιδιότητα να μεταβάλ-λεται σύμφωνα με εκείνο στο οποίο προσκολλάται και να ενώνεται με αυτό β) ο άνθρωπος ως ον δεν έχει μια μόνιμη ταυτότητα, δεν είναι δη-λαδή μόνιμα κάτι, αλλά γίνεται εκείνο στο οποίο προσκολλάται ο νους του. Στα πλαίσια του Ινδουισμού οι δύο αυτές βασικές ιδέες χρησιμο-ποιήθηκαν από διάφορες παραδό-σεις για την επίτευξη της σωτηρίας. Οι παραδόσεις αυτές αντιλαμβάνο-νται τη σωτηρία καθεμιά σύμφωνα με την κοσμοθεωρία της. Γι' αυτό ο τρόπος με τον οποίο οι ιδέες αυτές εφαρμόζονται και το αποτέλεσμα που επιδιώκεται ποικίλλει. Σύμφω-να π.χ. με τις Ουπανισάδες το σύ-νολο της πραγματικότητας απoτε-λείται από δύο κύρια στρώματα• εκείνο της απόλυτης, θείας πραγμα-τικότητας, στην οποία δόθηκε το όνομα Μπράχμαν, και εκείνο του κόσμου που απορρέει από το Μπράχμαν. Μέσα σε καθένα από τα όντα που κατοικούν στον κόσμο έχει εισχωρήσει και ενυπάρχει το Μπράχμαν ως Άτμαν. Έτσι, στο βάθος του ανθρώπου επίσης βρίσκεται το Άτμαν. Μεταξύ του Άτμαν** **και του φυσι-κού σώματος υπάρχει ένα άλλο σώ-μα που αποτελεί την έδρα των ψυ-χικών ιδιοτήτων. Αυτό λέγεται λε-πτό σώμα. Σ' αυτό βρίσκεται ο νους. Έτσι ο νους βρίσκεται μεταξύ της απόλυτης πραγματικότητας και του φυσικού κόσμου. Εάν προσ-κολληθεί στο φυσικό κόσμο ενώ-νεται και ταυτίζεται μ' αυτόν. Αυτό έχει ως αποτέλεσμα ο άνθρωπος να γίνεται μέρος αυτού του κόσμου. Εάν, αντίστροφα, στραφεί προς τα μέσα και μάλιστα προς το βάθος του, δηλαδή προς το Άτμαν** **και προσκολληθεί σ' αυτό, θα ενωθεί και θα ταυτιστεί με το Άτμαν** **και συ-νεπώς με το Μπράχμαν** **και έτσι θα επιτύχει τη σωτηρία. Στο Σιβαϊσμό και στο Βισνουϊσμό οι ίδιες ιδέες εφαρμόζονται με σκο-πό την ένωση με το Σίβα ή το Βισνού. Σε άλλες παραδόσεις εφαρ-μόζονται προκειμένου ο νους να ε-νωθεί με λεπτές και λανθάνουσες λειτουργίες του λεπτού ή του φυσι-κού σώματος και να φτάσει έτσι σε σημείο να μπορεί να τις χρησιμο-ποιεί κατά βούληση. Στην περίπτω-ση αυτή έχουμε την κυριαρχία του νου πάνω στον ψυχοφυσικό κυρίως οργανισμό του ανθρώπου. Εκτός από το σκοπό οι διάφορες γιόγκα διακρίνονται επίσης με βά-ση τα μέσα που χρησιμοποιούν για την ένωση με το θείο. Έτσι, η γιό-γκα που περιγράψαμε ως τώρα, επειδή ως τέτοιο μέσο έχει την απλή «γνώση» του Άτμαν από το νου, ονομάζεται «γιόγκα της γνώ-σης» (τζνάνα γιόγκα). Στην περίπτωση που ο Θεός θεωρείται ως προσωπικός ως τέτοιο μέσο χρησιμοποιείται η αγάπη προς αυτόν, οπότε έχουμε τη γιόγκα της «αγαπητικής αφοσίωσης» (μπάκτι γιόγκα). Τέλος, τέτοιο μέσο μπορεί να είναι οι πράξεις υπηρεσίας προς τον κόσμο, οι οποίες μεταθέτουν επίσης το νου από το ατομικό εγώ προς το Θεό, οπότε έχουμε τη «γιό-γκα των πράξεων» (κάρμα γιόγκα).**

**6 / 272**


**7 / 272-273**

**8 / 273**

**9 / 273**

**γ) Η τεχνική της γιόγκα Η τεχνική της γιόγκα συνίσταται στο λεγόμενο διαλογισμό. Αυτός με τη σειρά του συνίσταται στην απο-προσκόλληση του νου από τις ποι-κιλόμορφες σκέψεις. Συνήθως ο νους ταυτίζεται μ' αυτές και, μέσω αυτών και των αντικειμένων στα οποία αναφέρονται, με τον κόσμο**

**10 / 273**

**Γιάντρα: ένα από τα συνηθέστερα αντικείμενα διαλογισμού**

**11 / 274**

****

**Ο Ραμακρίσνα Παραμαχάνσα (βλ. σ. 226), σε στάση γιόγκα.**

**των φαινομένων. Η αποπροσκόλ-ληση του νου κατορθώνεται σε δύο στάδια. Στο πρώτο επιλέγεται ένα αντικείμενο και ο νους αναγκάζεται να θεωρήσει εσωτερικά μόνο αυτό αποκλείοντας οτιδήποτε άλλο. Στο δεύτερο στάδιο, που είναι ο κυρίως διαλογισμός, ο νους αναγκάζεται να συγκεντρωθεί από την περιφέρεια αυτού του αντικειμένου στο κέντρο του και άρα από έξω προς τα μέσα. Με τον τρόπο αυτό ο νους αποκό-πτεται τελικά από το αντικείμενο και ταυτίζεται με τον εαυτό του. Η κατάσταση αυτή ισοδυναμεί με μια πλήρη στροφή του προς τα μέσα, οπότε σαν καθρέφτης αντικατο-πτρίζει το Άτμαν που βρίσκεται πίσω του. Στο τρίτο στάδιο ο αντικατοπτρι-σμός αυτός μεταλλάσσεται από μό-νος του σε μια «διάλυση» του νου στο Άτμαν, δηλαδή σε μια ένωση μ' αυτό. Πριν από τα τρία αυτά στάδια υπάρχουν άλλα πέντε, τα οποία παίζουν ρόλο προπαρασκευαστικό. Στο πρώτο από αυτά ο ασκούμενος αποφεύγει κάθε είδους βία, κλοπή, ψεύδος, γενετήσιες σχέσεις και ιδιοκτησία. Στο δεύτερο επιδίδεται κυρίως σε ασκήσεις που έχουν ως σκοπό την αποκοπή του νου από την πολύμορφη επιθυμία. Στο τρίτο ασκεί το σώμα να παραμένει για με-γάλο διάστημα σε στάσεις οι οποίες μειώνουν τις παρενοχλήσεις στο διαλογισμό που μπορεί να προ-έλθουν από το σώμα. Στο τέταρτο συγκρατεί την αναπνοή έτσι, ώστε κι αυτή να μην παρεμβαίνει στην απόλυτη συγκέντρωση που πρό-κειται να επιδιώξει ο νους. Τέλος, στο πέμπτο συγκεντρώνει προς τα μέσα τις αισθήσεις του, ώστε να πετύχει μια προκαταρκτική απομό-νωση του νου από τον κόσμο. Στο στάδιο της συγκράτησης της ανα-πνοής αναπτύσσονται, σύμφωνα με τα κείμενα, διάφορες «δυνάμεις», όπως τηλεπάθεια, διόραση, μετεω-ρισμός κτλ. Όμως, εφιστάται η προ-σοχή για τον κίνδυνο που αυτές αντιπροσωπεύουν, να προσκολ-ληθεί δηλαδή ο νους σ' αυτές και να μην πραγματοποιηθεί ο σκοπός της γιόγκα.**

**12 / 273-275**

**13 / 275**

**δ) Η παράχρηση της γιόγκα Συχνά η γιόγκα παρουσιάζεται ως μέσο για την απόκτηση κάποιων αποτελεσμάτων που προκύπτουν από τις ασκήσεις των διάφορων σταδίων. Όμως, στην κλασική γιόγκα ο ασκούμενος που προσκολλάται σε κάποιο από αυτά θεωρείται ότι περιέπεσε στην οικτρή κατάσταση να δεσμευτεί και πάλι από την έλξη καταστάσεων που ανήκουν στον κόσμο των φαινομέ-νων, με αποτέλεσμα τη συνέχιση της ύπαρξής του ως μέρους αυτού του κόσμου. Έτσι, η μετατροπή της γιόγκα σε ασκήσεις για την απόκτη-ση υγείας ή «δυνάμεων» μπορεί βέβαια να γίνει. Όμως, αυτό που προκύπτει τότε δεν είναι γιόγκα αλλά απλά σωματικές ασκήσεις ή ασκήσεις που τον οδηγούν αντί στην κυριαρχία της επιθυμίας του στην υποδούλωση σ' αυτή. Τον οδηγούν σε καταστάσεις που δε συμβάλλουν στην απελευθέρωσή του από τη βασική εκδήλωση της άγνοιας, δηλαδή της παρανόησης του κόσμου ως του απολύτου.**

**14 / 275**

**15 / 275-276**

**ε) Γιόγκα και ησυχαστική παρά-δοση Ο τρόπος με τον οποίο γίνεται η προσευχή στην ησυχαστική παρά-δοση παρουσιάζει ομοιότητες με την τεχνική του διαλογισμού, δη-λαδή της γιόγκα. Επειδή και οι δύο επιζητούν την ένωση με το θείο, μπορούν να χαρακτηριστούν ως μορφές μυστικισμού. Υπάρχουν όμως και διαφορές. Η κυριότερη διαφορά είναι εκείνη που αφορά στο σκοπό των δύο: στη γιόγκα ο σκοπός είναι η ένωση με το θείο, προκειμένου να επιτευχθεί η δια-κοπή των μετενσαρκώσεων και μέσα από αυτήν η απελευθέρωση από τον κόσμο του περιορισμού, της μεταβολής και του θανάτου. Η μπάκτι γιόγκα έχει σκοπό την ανα-γέννηση σε έναν ουρανό κοντά στη θεότητα. Αλλά και αυτή η κατάσταση δεν είναι η τελική αφού αναμένεται να τελειώσει όταν όλος ο κόσμος απορροφηθεί από τη θεό-τητα. Κάποτε, όπως συμβαίνει στον «υπερβατικό διαλογισμό»\*, η ένω-ση με το θείο έχει ως σκοπό τη βελ-τίωση της ύπαρξης σ' αυτόν τον κόσμο. Σε καμιά όμως γιόγκα δεν επιζητείται ως επιθυμητή κατάστα-ση η διαιώνιση της ύπαρξης στον παρόντα κόσμο, ούτε η σωτηρία του παρόντος κόσμου από το θάνα-το. Στο χριστιανικό μυστικισμό, αντίθετα, σκοπός είναι η εσχατολο-γική σωτηρία, δηλαδή η διάσωση του θεωρούμενου ως «καλού λίαν» κόσμου από τον «έσχατο εχθρό», το θάνατο, και η τελική κοινωνία όλου του κόσμου (και όχι μόνο ενός εσωτερικού στοιχείου) με το Θεό - κύριό του, δηλαδή η Βασιλεία του Θεού. Πρώτο δείγμα αυτού του νέου κόσμου είναι ο αναστημένος Χρι-στός: σ' αυτόν ο θάνατος έχει καταργηθεί και ο κόσμος βρίσκεται ενωμένος με το Θεό. Η ένωση του νου του γιόγκι με το θείο είναι ο συ-νηθέστερος σκοπός της γιόγκα. Η συμμετοχή του ανθρώπου στη βα-σιλεία του Θεού μέσω της ένωσης του με το Χριστό είναι ο τελικός σκοπός του ησυχασμού.**

**16 / 276**

**17 / 276**

**ΚΕΙΜΕΝΑ**

1. **Ο σκοπός της γιόγκα**

**Όπως ένα πουλί φυλακισμένο σ' ένα δίχτυ θα πετάξει προς τον ουρανό μόλις αυτό κοπεί έτσι και η ψυχή του ασκούμενου απελευθερωμένη απ' τα δεσμά της επιθυμίας με το μαχαίρι της γιόγκα, ξεφεύγει για πάντα από τη φυλακή της σαμσάρα. (Κσούρικα Ουπανισάντ, 1,22)**

**18 / 276-277**

**2. Η ένωση με το Άτμαν**

**Όταν εμφανισθεί μέσα σου η αληθινή γνώση της ενότητας του άτμαν σου με το κοσμικό άτμαν, τότε αυτό λέγεται σαμάντι γιατί το άτμαν είν' αληθινά το ίδιο με το Μπράχμαν, το πανταχού παρόν το αιώνιο, το Ένα δίχως δεύτερο.**

**Πρέπει να λες στον εαυτό σου, αληθινά: Δεν είμαι το σώμα μου, ούτε η ζωτική πνοή ούτε οι αισθήσεις, ούτε οι σκέψεις, ούτε τίποτ' άλλο∙ γιατί είμαι ο μοναδικός παρατηρητής (σ.τ.μ. η βάση του σύμπαντος) είμαι ο Σίβα! Είμαι ο Σίβα:**

**Ναι, είμαι το Μπράχμαν είμ' ένας ξένος σ' αυτό τον κόσμο δεν υπάρχει κανείς μαζί μου∙ακριβώς όπως ο αφρός και τα κύματα γεννιούνται απ' τον ωκεανό και διαλύονται πάλι μέσα του. Έτσι κι ο κόσμος γεννιέται από μένα και διαλύεται πάλι μέσα μου! (Γιόγκα Νταρσάνα Ουπανισάντ, 10, 1-6)**

**19 / 277-278**

**3. Αποφυγή των δυνάμεων**

**Δεν θα επιδιώξει τέτοιες δυνάμεις**

**αλλά κι αν τις έχει δεν θα καυχηθεί γι' αυτές, αν θέλει να είναι ένας αληθινός γιόγκι.**

**Αντίθετα μάλιστα, κρατώντας τις μυστικές θα δρα στον κόσμο**

**σαν να ήταν ένας συνηθισμένος άνθρωπος ή ακόμη ένας χαζός**

**ή και κωφάλαλος.**

**Αλήθεια, οι άνθρωποι κάνουν τόσες ερωτήσεις που αν ο ασκούμενος τις απαντούσε θα έχανε απ' τα μάτια του το δικό του τρόπο ζωής που είναι να προχωρεί μπροστά, στο δρόμο του, χωρίς να ενδιαφέρεται για τον κόσμο. (Γιόγκα-Τάττβα Ουπανισάντ, 1, 17)**

**20 / 278**

**ΘΕΜΑΤΑ ΓΙΑ ΣΥΖΗΤΗΣΗ**

**1. Τι είναι γιόγκα και με ποιες θεω-ρητικές προϋποθέσεις επιτυγχάνε-ται;**

**2. Είναι η γιόγκα απλά ασκήσεις γυμναστικής, όπως νομίζουν πολ-λοί ή έχει κάποιο άλλο υπόβαθρο;**

**3. Μπορείτε να κάνετε με τη βοήθεια του καθηγητή σας σύγκριση της γιόγκα και της νοεράς προσευχής των ησυχαστών;**

**35. Ο Βουδισμός Ο Βουδισμός αποτελείται από ένα πλήθος παραδόσεων που ανα-πτύχθηκαν κατά τη διάρκεια της μα-κρόχρονης πορείας του. Οι παρα-δόσεις αυτές διαιρούνται συνήθως σε δύο μεγάλους κλάδους: το Βου-δισμό Χιναγυάνα και το Βουδισμό Μαχαγυάνα. Σ' αυτούς ως ιδιαίτε-ρος κλάδος μπορεί να προστεθεί ο Βουδισμός του Θιβέτ και της Μογ-γολίας. Εδώ, μετά από μια σύντομη αναφορά στον ιδρυτή του Βουδι-σμού, θα παρουσιάσουμε το Χινα-γυάνα και το Μαχαγυάνα.**


**21 / 278**

**α) Σιντάρτα Γκαουτάμα: ο Βούδας Ο Σιντάρτα Γκαουτάμα (πιθανή χρονολογία 560-480 π.Χ.) υπήρξε ο ιδρυτής του Βουδισμού. Βέβαιες ιστορικά πληροφορίες για τη ζωή του δεν υπάρχουν. Σύμφωνα με κάποια αποσπασματικά στοιχεία που διασώζει ο Κανόνας Πάλι (πρόκειται για συλλογή κειμένων στη γλώσσα Πάλι, ένα είδος δημοτι-κής της σανσκριτικής,\* που κατα-γράφηκε στο τέλος του 1ου αι. π.Χ.), ο Σιντάρτα, ήταν γιος του ηγε-μόνα του κρατιδίου της φυλής των Σάκυα, η οποία κατοικούσε κοντά στα σημερινά σύνορα της Ινδίας με το Νεπάλ. Νωρίς βίωσε μια κρίση σχετικά με την αξία της ζωής, η οποία με αρχή τη γέννηση καταλή-γει στη φθορά, την αρρώστια, τα γηρατειά και το θάνατο και η οποία με τις μετενσαρκώσεις διαιωνίζεται σε διάφορες μορφές ύπαρξης που έχουν την ίδια κατάληξη. Αυτή η κρίση τον οδήγησε να εγκαταλείψει την πριγκιπική ζωή και να αναζητή-σει έναν τρόπο απελευθέρωσης από τον αιώνια ανανεούμενο κύκλο της ύπαρξης (σαμσάρα). Μετά από ένα στάδιο αναζητήσεων, στη διάρ-κεια μιας ολονύκτιας περισυλλογής κάτω από ένα δέντρο στην περιοχή Μπούντα-γκάγια, είχε μια πνευματι-κή εμπειρία που ο ίδιος θεώρησε ως φωτισμό. Έτσι έγινε Βούδας (=φωτισμένος). Αυτός ο φωτισμός θεωρείται ως ένα είδος γνώσης, για το περιεχόμενο της οποίας οι διά-φορες βουδιστικές σχολές δίνουν ποικίλες απαντήσεις. Σ' αυτόν το βιογραφικό πυρήνα προστέθηκαν στη διάρκεια του χρό-νου πολλά στοιχεία που δεν υπάρ-χουν στον Κανόνα Πάλι, ιδίως σχε-τικά με τη ζωή του Σιντάρτα πριν εγκαταλείψει τα εγκόσμια (όπως ότι ζούσε σε τέσσερα παλάτια, ένα για κάθε εποχή, ότι στην ηλικία των 29 ετών για πρώτη φορά είδε έναν άρ-ρωστο, ένα γέρο και ένα νεκρό και αναρωτήθηκε γιατί να υπάρχουν αυτές οι καταστάσεις κτλ.). Έτσι, δημιουργήθηκαν διάφορες ολοκλη-ρωμένες βιογραφίες του. Αυτή που είναι ευρέως γνωστή στη Δύση εί-ναι μια από αυτές.**

**22 / 279**

**23 / 279**

**24 / 279-280**

****

**Τρεις σκηνές από τη γέννηση του Βούδα (Ινδία, 5ος αι. μ.Χ)**

**β) Χιναγυάνα Βουδισμός Ο Χιναγυάνα επικρατεί στη Σρί Λάνκα, Μπούρμα, Καμπότζη, Λάος και Ταϋλάνδη, καθώς και σε τμήμα-τα του Βιετνάμ, του Μπανγκλαντές και της Ινδίας. Έχει περίπου 100.000.000 πιστούς. Οι διδασκα-λίες του περιέχονται στο κυριότερο κείμενο του, που είναι ο Κανόνας Πάλι. Α) Η διδασκαλία. Ο Βουδισμός γενικά διατήρησε κάποιες διδασκα-λίες παρόμοιες με εκείνες του Ινδουισμού. Έτσι, η ιδέα ότι η ύπαρξη ταυτίζεται με τον πόνο ισχύει και εδώ, καθώς και ότι αυτή, μέσα από τις μετενσαρκώσεις, ανα-παράγεται συνεχώς. Έτσι ο πόνος διαιωνίζεται. Ο Χιναγυάνα διατείνεται ότι η δι-δασκαλία του ταυτίζεται με εκείνη που ανάπτυξε ο ίδιος ο Βούδας. Όμως, ο Κανόνας Πάλι καταγράφη-κε πολύ αργά, γι' αυτό η αρχική δι-δασκαλία μόνο κατά προσέγγιση μπορεί να ανασυντεθεί. Πάντως, ο Κανόνας Πάλι περιέχει μια από τις αρχαιότερες συστηματοποιήσεις της. Αυτή είναι η γνωστή ως σχήμα των «τεσσάρων ευγενικών αλη-θειών». Οι «τέσσερις ευγενικές αλήθειες» είναι: 1) Η ύπαρξη είναι πόνος*.* Όλα τα όντα, μεταξύ των οποίων και ο άν-θρωπος, συναντούν τον πόνο σε διάφορα επίπεδα: τη γέννηση, τη φθορά, την αρρώστια, το θάνατο. Να έχεις εκείνο που δε θέλεις ή να μην έχεις εκείνο που θέλεις, είναι πόνος. Όλες οι καταστάσεις, ακόμη και οι ευχάριστες, υπόκεινται σε με-ταβολή και αργά ή γρήγορα μετα-τρέπονται αναπόφευκτα σε κάποια από αυτές τις οδυνηρές καταλήξεις. Αλλά σ' ένα βαθύτερο επίπεδο ο πόνος παράγεται από τον τρόπο με τον οποίο υπάρχουν τα πάντα. Γι' αυτό η πρώτη αλήθεια διατυπώνε-ται με την πρόταση «η ύπαρξη είναι πόνος». Με ποιο τρόπο υπάρχουν τα πάντα;**

**25 / 280**

**26 / 280-281**

**27 / 281**

****

**Ταϋλάνδη: ο μοναχός ως δάσκαλος**



**Ταϋλάνδη. Η καθημερινή επαιτεία της τροφής των μοναχών**

**28 / 281-282**

**α. τα πάντα δίνουν την εντύπω-ση ότι διαρκούν, ενώ στην πραγμα-τικότητα μεταβάλλονται συνεχώς. Δεν αποτελούν «όντα» αλλά μάλ-λον φευγαλέες διαδικασίες. β. τα πάντα δίνουν την εντύπωση ότι είναι συμπαγή, αλλά στην πραγματικότητα δεν είναι πα-ρά σύνθετα από διάφορα στοιχεία. Αν από ένα σπίτι αφαιρέσουμε τη στέγη, τους τοίχους, το πάτωμα κτλ., κανένα «σπίτι» χωρίς αυτά τα στοιχεία δε θα μείνει, γιατί το σπίτι είναι απλώς μια σύνθεση. Έτσι, τα πάντα υπάρχουν σαν όνειρα ή σαν σύννεφα που σε κάθε στιγμή ανα-συντίθενται και μεταβάλλονται. Γιατί όμως ο διπλός αυτός χαρα-κτήρας της ύπαρξης προκαλεί πόνο; Διότι έρχεται σε σύγκρουση με την επιθυμία. 2) Αιτία τον πόνου είναι η επιθυμία. Η επιθυμία έχει ως αντικείμενο πράγματα, καταστά-σεις, όντα κτλ. που ο άνθρωπος τα θεωρεί ως πραγματικά. Π.χ. ένα ψεύτικο νόμισμα που βλέπει κά-ποιος στο δρόμο είναι επιθυμητό μόνο όσο θεωρείται αληθινό. Παύει να είναι τέτοιο μόλις αποκαλυφθεί ότι είναι ψεύτικο. Τα πάντα γίνονται αντικείμενα της επιθυμίας με βάση την ιδέα ότι υπάρχουν πραγματικά, που σ' αυτήν τη φάση του Βουδι-σμού, σημαίνει μόνιμα και συμπα-γή. Όμως, μόνο φαινομενικά υπάρ-χουν έτσι. Η αληθινή ύπαρξή τους είναι φευγαλέα και σύνθετη. Συνε-πώς, η επιθυμία στηρίζεται πάνω σε μια αυταπάτη. Η επιθυμία λοιπόν δημιουργείται από άγνοια. Εάν κάποιος γνωρίσει τον αληθινό τρόπο ύπαρξης των πραγμάτων, θα πάψει να τα επιθυμεί. Παύοντας να επιθυμεί θα πάψει να πράττει με τρόπο που παράγει κάρμα. Παύοντας να παρά-γει κάρμα θα πάψει να αναγεννάται. Η ανακάλυψη αυτής της αλυσίδας αποτελεί το κύριο μέρος του φω-τισμού του Βούδα κατά τον Κανόνα Πάλι. 3) Η κατάπαυση του πόνου. Αυτή ονομάζεται «νιρβάνα» που σημαίνει «σβήσιμο». Αναφέρεται στην κατά-σβεση της άγνοιας, της επιθυμίας και της απέχθειας, που δεν είναι παρά η άλλη όψη της επιθυμίας, κυρίως όμως σ' εκείνο που η κατά-σβεση αυτή οδηγεί, δηλαδή στην κατάπαυση της αναπαραγωγής της ύπαρξης. Τα τελευταία λόγια του Σιντάρτα ήταν: «δε θα ξαναγεννηθώ πια». 4) Το μονοπάτι που οδηγεί στην κατάπαυση του πόνου. Αυτό αποτελείται από οκτώ στάδια που μοιάζουν με την Ινδουϊστική γιόγκα γι' αυτό λέγεται «οκταπλό μονοπά-τι». Τα πρώτα αφορούν στην απο-φυγή βλάβης κάθε ζωντανού πλά-σματος, στην απάρνηση της ιδιο-κτησίας κτλ. Τα τελευταία αφορούν στο διαλογισμό. Στο Χιναγυάνα ο διαλογισμός συνίσταται στην προ-σπάθεια γνώσης των πραγμάτων όπως αυτά στην πραγματικότητα είναι, δηλαδή σύνθετα και μεταβαλ-λόμενα. Β) Το ιδανικό του Χιναγυάνα. Σύμφωνα με τα παραπάνω το ιδα-νικό αυτό είναι ν' αποκτήσει ο άν-θρωπος αντίληψη της αληθινής πραγματικότητας, ώστε τελικά να απελευθερωθεί από την εξ ορισμού οδυνηρή ύπαρξη. Ο άνθρωπος αυ-τός δεν μπορεί στο Χιναγυάνα πα-ρά να είναι μοναχός. Οι λαϊκοί μπο-ρούν μόνο να κάνουν πράγματα που παράγουν καλό κάρμα και να ελπίζουν, όπως στον Ινδουισμό, σε μια καλύτερη αναγέννηση. Τα πράγματα αυτά είναι: η «ντάνα», δηλαδή το να δίνεις οι ιερές απο-δημίες η τήρηση κάποιων από τους κανόνες του «οκταπλού μονοπα-τιού» για κάποιο διάστημα κτλ. Γε-νικά όμως, στο Βουδισμό την κυ-ρίως βουδιστική κοινότητα απο-τελούν εκείνοι που ζουν με τέτοιον τρόπο, ώστε να μπορούν να τηρή-σουν όλα όσα πρέπει, δηλαδή οι μοναχοί. Επειδή όμως την πλειονό-τητα των πιστών του αποτελούν οι λαϊκοί, η δεσπόζουσα ποσοτικά μορφή του είναι εκείνη των λαϊκών.**

**29 / 282**

**30 / 282-283**

**31 / 283**

**32 / 283**

**γ) Μαχαγυάνα Βουδισμός Ο Μαχαγυάνα επικρατεί στην Κί-να, το Θιβέτ, τη Μογγολία, την Ιαπωνία, την Κορέα, το Βιετνάμ. Επειδή η κατάσταση σχετικά με τις θρησκείες στην κομμουνιστική Κίνα είναι ασαφής και οι περισσότεροι \* πιστοί του σ' όλες αυτές τις χώρες τον ασκούν σε συνδυασμό με άλ-λες θρησκείες, υπάρχει δυσχέρεια να εκτιμηθεί ο αριθμός των πιστών του. Κυριότερα κείμενα του Μαχαγυ-άνα είναι ο Κινεζικός και ο Θιβετια-νός Κανόνας. Αυτοί περιέχουν: α) μεταφράσεις κειμένων παρόμοιων με εκείνα του Κανόνα Πάλι και β) διάφορα μαχαγυανικά έργα, όπως κείμενα δασκάλων αυτού του κλά-δου κ.ά. Ο Μαχαγυάνα είναι η αναπτυγ-μένη μορφή ενός κινήματος, που από νωρίς διαφοροποιήθηκε από το Χιναγυάνα, με τον οποίο είχε κοι-νή αφετηρία, αναπτύσσοντας ιδιαίτερες διδασκαλίες σχετικά με δύο κυρίως θέματα: 1) Την αληθινή φύση της πραγματικότητας. Ενώ για το Χιναγυάνα τα όντα δεν είναι πραγματικά επειδή είναι μεταβλητά και σύνθετα, για το Μαχαγυάνα δεν είναι πραγματικά, επειδή δεν υπάρχουν καθ' εαυτά. Αυτό συμ-βαίνει επειδή στερούνται δικό τους εαυτό. Κι αυτό με τη σειρά του συμ-βαίνει επειδή το καθετί είναι ό, τι είναι μόνο σε αλληλεξάρτηση από τα άλλα όντα. Έτσι, τα όντα είναι «κενά» από δικό τους εαυτό. Η κατάσταση αυτή ύπαρξης ονομά-ζεται κενότητα και ισοδυναμεί με την αληθινή πραγματικότητα. Επειδή κάθε επιθυμία προϋποθέτει την ιδέα του χωριστού όντος, η κε-νότητα βοηθάει το βουδιστή να απαλλαγεί από αυτήν την ιδέα και επομένως και από την επιθυμία. Έτσι, λοιπόν, στο Μαχαγυάνα για να απελευθερωθεί κάποιος από την οδυνηρή, ψεύτικη ύπαρξη, πρέπει να φωτιστεί σχετικά με τον αληθινό τρόπο ύπαρξης των «όντων», που είναι η κενότητα. 2) Την κοσμολογία. Αν στο Χιναγυάνα ο όρος «Βούδας» σημαί-νει κάποιον που, όπως ο Γκαουτά-μα, κατόρθωσε να φωτιστεί, στο Μαχαγυάνα ο ίδιος όρος σημαίνει κυρίως μια υπερβατική πραγματι-κότητα, ένα απόλυτο, όμοιο με το Ινδουϊστικό Μπράχμαν. Από το βα-σικό αυτό Βούδα, όπως από το Μπράχμαν, απορρέει ένα διαστρω-ματωμένο σύμπαν που αποτελείται από χιλιάδες κόσμους. Από τον ίδιο εκπορεύονται εμφανίσεις του σ' αυτούς τους κόσμους που ονο-μάζονται επίσης Βούδες. Οι Βούδες αυτοί διδάσκουν τη βουδιστική αλήθεια σ' αυτούς τους κόσμους. Ένας τέτοιος Βούδας υπήρξε, σύμφωνα με το Μαχαγυάνα, ο Σιντάρτα Γκαουτάμα. Μποντισάτβα: Το ιδανικό του Μαχαγυάνα. Στο Μαχαγυάνα ανα-πτύχθηκε η ιδέα ότι εκτός από το φωτισμό, για να σωθεί κάποιος πρέπει να κατέχεται από συμπόνια προς όλα τα όντα και να θέλει να τα βοηθήσει να σωθούν. Έτσι, στο Μα-χαγυάνα το ιδανικό είναι να ακολου-θήσει κάποιος το μονοπάτι που ο-δηγεί σ' αυτούς τους δύο σκοπούς. Εκείνος που το κάνει αυτό ονομά-ζεται μποντισάτβα (μπόντι= φωτι-σμός, σάτβα= ον σε πορεία προς το φωτισμό). Ο μποντισάτβα μετά από άπειρες ζωές φτάνει κάποτε στο σημείο να μπει στη Νιρβάνα, που στο Μαχαγυάνα Βουδισμό σημαίνει να ενωθεί με το απόλυτο. Όμως, αυτός καθυστερεί την ένωση αυτή και παραμένει σε κάποιο ουράνιο κόσμο, με σκοπό να σώσει όλα τα όντα. Τέτοιοι μποντισάτβα ονομάζο-νται επίσης Βούδες, συμπληρώνο-ντας έτσι την τριπλή σημασία αυτού του όρου στο Μαχαγυάνα. Ένας πολύ γνωστός τέτοιος Βούδας είναι ο Αμιντά, που λατρεύ-εται από εκατομμύρια πιστών στις βουδιστικές χώρες. Ο Αμιντά, όπως και οι άλλοι τέτοιοι Βούδες, εμφανί-ζεται με διάφορες μορφές στους διάφορους κόσμους, προκειμένου να βοηθήσει τα όντα να σωθούν. Πολύ γνωστή και πλατιά λατρευό-μενη τέτοια μορφή του είναι η Κουάνγιν (ιαπ. Κάννον). Με κέντρο τους Βούδες και τους μποντισάτβες δημιουργήθηκε ένας λατρευτικός Βουδισμός, που αποτελεί την όψη Ο Βούδας Αμιντά (Ιαπωνία, 11ος αι. μ.Χ.).**

**33 / 283-284**

**34 / 284**

**35 / 284**

**36 / 284-285**

**37 / 285**

**38 / 285**

****

**της λαϊκής ευσέβειας του Μαχαγυ-άνα. Το μεγάλο πλήθος των πιστών του επιδιώκει να αναγεννηθεί στον κόσμο κάποιου από τους παραπά-νω Βούδες. Αυτός είναι ο λόγος που σε χώρες όπως η Κίνα, η Κο-ρέα, η Ιαπωνία κ.α., ο Βουδισμός της πλειονότητας είναι θρησκεία που υπηρετεί κυρίως τη μεταθανά-τια ζωή. Για την πλειονότητα αυτή, όπως στο Χιναγυάνα, η Νιρβάνα μόνο μακροπρόθεσμα τίθεται ως σκοπός.**

**39 / 285-286**

**ΚΕΙΜΕΝΑ 1. Ανάλυση της Πρώτης Ευγενικής Αλήθειας Τώρα, αδελφοί, αυτή είναι η Ευγενική Αλήθεια για τον Πόνο: Η γέννηση είναι πόνος, η φθορά είναι πόνος, η αρρώστια είναι πόνος, ο θάνατος είναι πόνος. Το ίδιο είναι η θλίψη και το πένθος, η συμφορά, ο θρήνος, η απελπισία. Το να συν-υπάρχουμε με πράγματα που μας δυσαρεστούν, το να είμαστε χωρι-σμένοι από πράγματα που μας ευχα-ριστούν - αυτό είναι επίσης πόνος. Το να μην αποκτάμε ό,τι θέλουμε - αυτό επίσης είναι πόνος. Με ένα λό-γο, αυτό το σώμα, αυτή η μάζα που αποτελείται από πέντε στοιχεία και που βασίζεται στην απληστία, είναι πόνος. (Σαμιούττα Νικάγια, ν. 421). 2. Η αιτία των αναγεννήσεων Τότε ο Εξυψωμένος έτσι μίλησε στους αδελφούς: Επειδή δεν καταλάβαμε τις Τέσ-σερις Ευγενικές Αλήθειες, επειδή δεν διεισδύσαμε σ' αυτές, αδελφοί, τρέξαμε και περιπλανηθήκαμε σ' αυτό το μακρύ, μακρύ ταξίδι (των αναγεννήσεων), τόσο εσείς όσο κι εγώ.**

**40 / 285-286**

**Ποιες είναι αυτές οι τέσσερις; Η Ευγενική Αλήθεια του Πόνου• η Ευγενική Αλήθεια της Παραγωγής του Πόνου• η Ευγενική Αλήθεια της Κατάπαυσης του Πόνου• η Ευγενική Αλήθεια του Δρόμου που οδηγεί στην Κατάπαυση του Πόνου. Αλλά, αδελφοί, όταν καταλάβουμε αυτές τις Τέσσερις Ευγενικές Αλήθειες και διεισδύσουμε σ' αυτές, τότε ξεριζώνεται η επιθυμία για ύπαρξη, κόβεται η κλωστή που οδηγεί στην αναγέννηση, τότε δεν υπάρχει πια συνέχιση της ύπαρξης. (Ντίγκα Νικάγια, ϋ. 90).**

**41 / 286-287**

**Η μποντισάτβα Κάννον (Ιαπωνία).**



**Σχηματικό διάγραμμα του σύμπαντος (μαντάλα). Από το κεντρικό Βούδα, απορρέει ο κόσμος κατά στρώματα και άπειροι Βούδες-εμφανίσεις του. (Ιαπωνία, 10ος αι. μ.Χ).**

**42 / 287**

**3. Αποπροσκόλληση από τα πράγματα**  **Ο γιος τον Μαλούνκυα ήταν γέρος, και ανυπομονούσε να μάθει τη διδασκαλία τον Βούδα με συν-τομία. Πήγε λοιπόν στο Δάσκαλο, κι εκείνος τον ρώτησε:**

**-Αισθάνεσαι καμιά επιθυμία, γιέ του Μαλούνκυα, για πράγματα τα οποία ποτέ δεν είδες, δε βλέπεις και δε θέ-λεις να δεις στο μέλλον;**

**-Όχι, Κύριε.**

**-Αισθάνεσαι καμιά επιθυμία για πράγματα που ποτέ δεν άκουσες, δεν ακούς και δε θέλεις ν' ακούσεις; -Όχι, Κύριε.**

**43 / 288-289**

**-Λοιπόν, έτσι όπως ακριβώς δεν έχεις καμιά επιθυμία για πράγματα που δεν είναι στις σκέψεις ή στις αισθήσεις σου, να μην έχεις καμιά επιθυμία για τα πράγματα που είναι στις αισθήσεις και στις σκέψεις σου. Αυτό είναι το μονοπάτι που οδηγεί στο τέλος του πόνου. (Σαμιούττα Νικάγια). 4. Ο κόσμος τον Αμιντά Βούδα Το κοσμικό σύστημα του ευλογη-μένου Αμιντά, που ονομάζεται Χώρα της Μακαριότητας, είναι πλούσιο, ειρηνικό, με όλα τα καλά, όμορφο και γεμάτο με θεούς και ανθρώπους. Ακόμα.. σ' εκείνο τον κόσμο δεν υπάρχουν ούτε κολάσεις, ούτε ανα-γέννηση με μορφή ζώου... ούτε κανενός άλλου είδους αναγέννηση σε δυσμενείς συνθήκες. Πολύτιμοι λίθοι, σαν αυτούς της Χώρας της Μακαριότητας δεν υπάρχουν σε τούτο τον κόσμο... αυτή η Χώρα της Μακαριότητας εκπέμπει διάφορες ευωδιές είναι πλούσια σε διάφορα λουλούδια και καρπούς, στολισμένη με πολύτιμα δέντρα και σμήνη διάφορων γλυκόηχων πουλιών. (Sukhavati vyuha Sutra).**

**44 / 289**

**ΘΕΜΑΤΑ ΓΙΑ ΣΥΖΗΤΗΣΗ**

**1. Γιατί είναι δύσκολο να ανασυνθέ-σουμε την αρχική διδασκαλία του Βουδισμού;**

**2. Πώς θα ορίζατε το Βουδισμό με βάση το σκοπό για τον οποίο ανα-πτύχθηκε;**

**3. Γιατί και στους δύο κλάδους του Βουδισμού ο τρόπος με τον οποίο αληθινά υπάρχουν τα όντα έχει κεν-τρική σημασία;**

**4. Ποιες οι διαφορές μεταξύ Χιναγυάνα και Μαχαγυάνα;**

**45 / 289**

**36. Η κινεζική θρησκεία Κινεζική θρησκεία, είναι η παρα-δοσιακή θρησκεία του κινεζικού λα-ού. Επικρατεί στην Κίνα και την Ταϊουάν, αλλά και στη μεγάλη κινέ-ζικη διασπορά των νησιών της νοτιοανατολικής Ασίας, της Αμε-ρικής και άλλων χωρών. Για ευκο-λία υπό τον όρο «Κίνα» συνυπονο-ούμε εδώ όλα αυτά τα μέρη. Σ' όλη τη διάρκεια του Μαοϊσμού η παρα-δοσιακή θρησκεία και μάλιστα ο Κομφουκιανισμός, με το πνεύμα της ιεράρχησης των πάντων, θεω-ρούνταν απόρροια της ταξικής κοι-νωνίας, γι' αυτό ο βαθμός παρου-σίας της κινέζικης θρησκείας στην ηπειρωτική Κίνα είναι ακόμη δυσα-νάλογα μικρός σε σύγκριση με εκεί-νον της Ταϊουάν και της διασποράς. Ωστόσο οι πολιτικές μεταβολές που παρατηρούνται τελευταία έχουν προκαλέσει και στην ηπειρωτική Κίνα μια αναβίωση μεταξύ άλλων και της παραδοσιακής θρησκείας.**

**46 / 290**

**α) Μια θρησκεία σύνθετη από πολλές Στην Κίνα υπάρχουν από παλιά πολλές θρησκείες, άλλες εγχώριες, όπως ο Κομφουκιανισμός και ο Ταοϊσμός, και άλλες επείσακτες, όπως ο Χριστιανισμός, το Ισλάμ και ο Μαχαγυάνα Βουδισμός. Οι κύριες μεταξύ αυτών είναι ο Κομφουκιανι-σμός, ο Ταοϊσμός και ο Μαχαγυάνα Βουδισμός. Οι τρεις αυτές θρησκεί-ες υπάρχουν και ως χωριστά θρη-σκευτικά συστήματα, λίγοι όμως είναι εκείνοι που έχουν τη μία μόνο από αυτές ως αποκλειστική ή κύρια θρησκεία τους. Αυτό συμβαίνει, διότι η θρησκεία που ασκεί η πλειο-νότητα του κινεζικού λαού, και που γι' αυτό μπορεί να ονομαστεί κινέζικη θρησκεία, αποτελείται από τις τρεις παραπάνω θρησκείες σε συνδυασμό. Ο συνδυασμός τους συνίσταται στη χρήση από τους ίδιους ανθρώπους πότε της μιας και πότε της άλλης, ανάλογα με τον επιδιωκόμενο σκοπό. Έτσι, για την επίτευξη σκοπών που μπορούν να πραγματοποιηθούν μέσα από την εναρμόνιση του ανθρώπου με το γενικό τρόπο λειτουργίας της φύ-σης ή για την επίτευξη υγείας και μακροβιότητας οι Κινέζοι προσ-τρέχουν στην ταοϊστική παράδοση. Για την επίτευξη μιας αρμονικής κα-τάστασης στην περιοχή των διαν-θρώπινων σχέσεων, από εκείνες που αφορούν στα μέλη μιας οικο-γένειας ως εκείνες που αφορούν στις κοινωνικές και δημόσιες υπο-χρεώσεις, οι ίδιοι συμπεριφέρονται σύμφωνα με τους κανόνες του Κομφουκιανισμού, οι οποίοι διέ-πουν ακριβώς αυτές τις σχέσεις. Για την επίτευξη μιας καλής μεταθα-νάτιας ζωής, οι Κινέζοι στρέφονται σ' εκείνους τους Βούδες και Μπο-ντισάτβες που βοηθούν σ' αυτό τον τομέα. Επιπροσθέτως, για την επίτευξη σκοπών όπως η καλή υγεία, π.χ. η επαγγελματική προκοπή, η από-κτηση παιδιών, η προστασία από συμφορές κτλ. οι Κινέζοι στρέφο-νται σ' ένα πλούσιο πάνθεο, που αποτελείται από τα θεία όντα όλων των παραπάνω θρησκειών. Μια κύρια κατηγορία θείων όντων, που κατά κανόνα θεωρείται ότι βρίσκο-νται σε κάποιο από τους βουδιστι-κούς κόσμους, είναι τα πνεύματα των προγόνων, που πιστεύεται ότι επηρεάζουν θετικά ή αρνητικά τη ζωή της οικογένειας των απογόνων τους. Από τα μέλη της οικογένειας αυτής γίνονται σ' αυτούς προσφο-ρές, απευθύνονται αιτήματα κτλ. Σημαντική κατηγορία είναι επίσης τα κακά πνεύματα, για προστασία από τα οποία χρησιμοποιούνται διάφορα μέσα. Αυτή η όψη της κινέ-ζικης θρησκείας, που έχει ως αντι-κείμενο λατρείας όλ' αυτά τα θεία όντα, συγκεντρώνει το μεγαλύτερο ποσοστό της θρησκευτικής δρα-στηριότητας του κινεζικού λαού. Από αυτή την άποψη είναι λοιπόν η επικρατέστερη και εμφανέστερη.**

**47 / 290**

**48 / 290**


**49 / 291**

**β) Ο Ταοϊσμός Ο Ταοϊσμός ονομάζεται έτσι από την κεντρική του ιδέα, το Τάο, που σημαίνει «δρόμος». Στην περίπτω-ση αυτή σημαίνει το δρόμο ή την πορεία που ακολουθεί το σύμπαν, δηλαδή το γενικό τρόπο λειτουργίας του. Σημαίνει, επίσης, την πηγή από την οποία προέρχε-ται αυτή η λειτουργία. Σε αδρές γραμμές, σύμφωνα με την ταοϊστική κοσμογονία, η πηγή του παντός, δηλαδή το Τάο, γεννά τη «μεγάλη ενότητα» (Τάι-τσι). Αυτή γεννά τις δύο αρχές, το γιν και το γιανγκ. Αυ-τές μπορούμε να τις αντιληφθούμε ως τους δύο βασικούς τρόπους ύπαρξης των όντων. Ο τρόπος ύπαρξης που ονομάζεται γιν χαρα-κτηρίζεται από παθητικότητα, υπο-χωρητικότητα, υγρότητα, σκοτεινό-τητα, χαμηλότητα κτλ. Ο τρόπος ύπαρξης που ονομάζεται γιανγκ χαρακτηρίζεται από ενεργητικότη-τα, φωτεινότητα, στερεότητα, υψη-λότητα κτλ. Όλες οι επιμέρους πραγματικό-τητες, ανάλογα με τον γιν ή τον γιανγκ χαρακτήρα τους θεωρούνται εκφράσεις της μιας ή της άλλης ή της διαπλοκής των δύο. Έτσι, από τις τρεις βασικές πραγματικότητες που αποτελούν τον κόσμο, δηλαδή τον ουρανό, τη γη και τον κάτω κόσμο, ο ουρανός είναι γιανγκ, ο κάτω κόσμος γιν, ενώ από τη δια-πλοκή τους σε διάφορες ποσοστώ-σεις συνίστανται όλα όσα αποτε-λούν τη γη. Από τις επιμέρους πραγματικότητες, το θηλυκό είναι γιν, ενώ το αρσενικό γιανγκ, η θα-λασσα είναι γιν, η ξηρά γιανγκ, η κοιλιά είναι γιν, το κεφάλι γιανγκ, η σάρκα γιν, τα οστά γιανγκ, το ασήμι γιν, ο χρυσός γιανγκ, η αυλή γιν, το σπίτι γιανγκ, κ.ο.κ. Ο ταοϊστικός χρόνος είναι μια κυ-κλική κίνηση, στην οποία εναλλάσ-σονται το γιν και το γιανγκ (π.χ. νύ-χτα-μέρα, χειμώνας-καλοκαίρι, νεό-τητα-γηρατειά κτλ.), ενώ οι ενδιάμεσες στιγμές είναι αποτέλε-σμα της διαπλοκής τους σε ποικί-λες ποσοστώσεις. Αυτή την κίνηση δείχνει η γνωστή παράσταση του κύκλου που είναι χωρισμένος με μια σιγμοειδή γραμμή σε δύο μέρη με διαφορετικό χρώμα. Αυτή η κυ-κλική κίνηση είναι ακριβώς η λει-τουργία του Τάο.**

**50 / 291**

**51 / 291**

**52 / 291-292**

****

**Το Γιν, το Γιανγκ και οι συνδυασμοί τους.**

**53 / 292**

****

**Κολοσσιαίος Βούδας στο Λουνγκ-μεν Κίνα. Παριστάνει τον κεντρικό, απόλυτο Βούδα 7ος αι. μ. Χ.**

**γ) Φιλοσοφικός και θρησκευτικός Ταοϊσμός Ο Ταοϊσμός είναι σαν ένα ποτάμι που ξεκίνησε από τα βάθη της κινε-ζικής ιστορίας, μεγάλωσε προσλαμ-βάνοντας διάφορα στοιχεία και απλώθηκε σε διάφορες διακλαδώσεις. Οι δύο κυριότερες είναι εκείνες που ονομάζονται συ-νήθως ο φιλοσοφικός και ο θρη-σκευτικός ή λαϊκός Ταοϊσμός. Κύρια έκφραση του φιλοσοφικού Ταοϊσμού είναι το έργο του 4ου π.Χ. αι. Τάο-τε-κινγκ (= Το βιβλίο για το Τάο και τη δύναμή του) που αποδί-δεται στο Λάο Τσε, μια αμφίβολης ιστορικής ύπαρξης προσωπικότη-τα, αποτελεί όμως μάλλον συλλο-γή από διάφορα κείμενα. Στο έργο αυτό, με βάση την άποψη ότι το Τάο ως μητέρα των πάντων είναι γιν, το γιν θεωρείται ως η δημιουρ-γική αρχή, αυτή από την οποία αρχίζει η κυκλική εναλλαγή του γιν και γιανγκ. Έτσι, ως δράση σύμφω-νη με τη λειτουργία του Τάο συνί-σταται μια δράση τύπου γιν. Αυτή ονομάζεται «μη-δράση», επειδή σύμφωνα με αυτή ο δρών αφήνει απλώς τα πράγματα να συμβούν προβάλλοντας τη μικρότερη δυνα-τή αντίσταση ή υιοθετώντας μια στάση εναρμονιζόμενη με αυτό που συμβαίνει. Επειδή μετά το γιν ακο-λουθεί το γιανγκ, μια τέτοια στάση επιφέρει πάντα ένα θετικό αποτέλε-σμα. Έτσι η πρόταση ότι το αδύνα-το νικάει το ισχυρό, στην οποία μπορεί να συνοψιστεί η «μη-δρά-ση», είναι ένας νόμος που προέρ-χεται από τον τρόπο λειτουργίας του Τάο. Εφαρμόζεται σε πάμπολ-λα πεδία στην κινεζική ζωή, όπως π.χ. σε κάποιες από τις πολεμικές τέχνες, όπου η νίκη δεν εξασφαλί-ζεται μέσα από την ενεργητική στα-ση αλλά μέσα από τη συμπόρευση με τις κινήσεις του αντιπάλου. Θρησκευτικός ή λαϊκός Ταοϊσμός ονομάζεται το σύνολο των μεθόδων που στα πλαίσια της κινεζικής θρησκείας έχουν σκοπό την επί-τευξη της μακροβιότητας. Μια ριζι-κότερη μορφή του σκοπεύει στην επίτευξη της αθανασίας.**

**54 / 292-293**

**55 / 293**


**56 / 293-294**

**δ) Ο Κομφουκιανισμός Περισσότερο ένα ηθικοκοινωνικό σύστημα παρά μια θρησκεία ο Κομ-φουκιανισμός έχει διαπλάσει τη μορφή της κινεζικής, της ιαπωνι-κής, της κορεατικής και γενικά της απωανατολικής κοινωνίας. Η αυ-στηρή ιεράρχηση, η πειθαρχία, η υποτακτικότητα, ο σεβασμός προς τους γονείς, ο τονισμός της οικογέ-νειας, η καλλιέργεια της προσωπι-κότητας μέσα από την επίδοση σε διάφορες αρετές, όπως η φιλαλλη-λία, η δικαιοσύνη, η πιστή αφοσί-ωση κτλ., δηλαδή όλα τα ιδανικά που τουλάχιστον δεοντολογικά επι-διώκονται σ' αυτές τις κοινωνίες είναι η κληρονομιά του Κομφουκια-νισμού. Ο Κομφούκιος (551-479 π.Χ.) υπήρξε ο άνθρωπος που μέσω του παιδαγωγικού έργου αλλά και της συλλογής και έκδοσης αρχαίων κει-μένων, συνέβαλε στη διαφύλαξη και μετάδοση της σοφίας της κλασικής εποχής του κινέζικου πολιτισμού. Τα κείμενα αυτά αποτελούν το λε-γόμενο «κομφουκιανό κανόνα» και αποτέλεσαν για αιώνες έναν από τους κύριους παράγοντες διαμόρ-φωσης της κινέζικης σκέψης. Μαθητές του Κομφούκιου διέσω-σαν κυρίως στο έργο «Ανάλεκτα» αρκετά από τα λόγια του, από τα οποία μαθαίνουμε τη διδασκαλία του. Όμως ο Κομφουκιανισμός είναι κάτι περισσότερο από τη διδασκα-λία του Κομφούκιου. Ξεκινώντας από αυτή, αποτελεί ένα μεγάλο διανοητικό ρεύμα με πολλές δια-κλαδώσεις που τις διαμόρφωσαν μεγάλες προσωπικότητες, όπως ο Μένκιος κ.ά. Για αιώνες υπήρξε στην Κίνα η επίσημη κρατική διδα-σκαλία για την οργάνωση της ζωής, την οποία έτσι επηρέασε βαθύτατα. Στο κέντρο του Κομφουκιανι-σμού βρίσκεται η ιδέα της τάξης. Η πρότυπη κοινωνία, από τη μικρότε-ρη μονάδα της, την οικογένεια, ως εκείνη μιας ολόκληρης χώρας, είναι μια ιεραρχημένη πυραμίδα, της οποίας τα κατώτερα μέλη σέβονται και υπακούουν τα ανώτερα. Οι λε-πτομέρειες αυτού του γενικού κανό-να, όπως και οι λεπτομέρειες της λειτουργίας των διαφόρων ρόλων μέσα στο σύνολο είναι καθορισμέ-νες με βάση τους λεγόμενους «κα-νόνες ευπρέπειας». Αυτοί, με τη σειρά τους, βασίζονται στη φυσική τάξη που διέπει τον κόσμο. Καθορι-σμένοι είναι, επίσης, οι τρόποι με τους οποίους εκφράζονται αυτές οι σχέσεις, πράγμα που δημιουργεί σ' αυτές τις κοινωνίες ένα τεράστιο σύστημα συμπεριφορικής δεοντο-λογίας.**

**57 / 294**

**58 / 294**

**59 / 294-296**

**Προσφορές στους προγόνους. Με φόντο το νεκρο-ταφείο Κινέζοι καίνε ψεύτικα χαρτονομίσματα. Αυτό αποτελεί μια από τις συνηθέ-στερες προσφορές (Ταϊουάν).**

**60 / 295-296**

****

**Ο δράκος, σύμβολο του Γιανγκ, περιφέρεται στους δρόμους κατά τις κινεζικές γιορτές, ώστε η ζωτική του ενέργεια να επιφέρει γονιμότητα και ευημερία.**

**ΚΕΙΜΕΝΑ**

**1. Το Τάο**  **Το μεγάλο Τάο κυλάει προς όλες τις κατευθύνσεις μπορεί να πάει αρι-στερά ή δεξιά. Όλα τα πράγματα εξαρτώνται από αυτό για τη ζωή**

**61 / 295-296**

**τους, κι αυτό δεν απομακρύνεται από αυτά. Εκπληρώνει το έργο του, αλλά δεν απαιτεί αναγνώριση γι' αυτό.**

**Ντύνει και τρέφει τα πάντα, αλλά δεν αξιώνει ότι είναι ο κύριος τους.**

**Το Τάο παρήγαγε το Ένα.**

**Το Ένα παρήγαγε τα δύο. Τα δύο παρήγαγαν τα τρία [σ.τ.μ. τη διαπλο-κή των δύο]. Και τα τρία παρήγαγαν τα δέκα χιλιάδες πράγματα [σ.τ.μ. τα πάντα].**

**Όσο περισσότερα ταμπού και απαγο-ρεύσεις υπάρχουν στον κόσμο Τόσο περισσότερο φτωχοί θα είναι οι αν-θρωποι. Όσο περισσότερο κοφτερά όπλα έχουν οι άνθρωποι, τόσο περισ-σότερα προβλήματα θα έχει το κρά-τος. Όσο περισσότερη εξυπνάδα και δεξιότητα έχει ο άνθρωπος, τόσο πε-ρισσότερο κακά πράγματα θα εμφα-νισθούν. Όσο περισσότερη σημασία δίνεται στους νόμους και στα δια-τάγματα τόσο περισσότεροι κλέφτες και ληστές θα εμφανισθούν. Γι' αυτό ο σοφός [ηγεμόνας] λέει:**

**62 / 296**

****

**Ταοϊστής ασκητής**

**63 / 296-297**

**Δεν παίρνω κανένα μέτρο και οι άνθρωποι βελτιώνονται από μόνοι τους.**

**Αγαπώ τη γαλήνη και οι άνθρωποι διορθώνονται από μόνοι τους.**

**Δεν αναλαμβάνω καμιά δραστηριό-τητα και οι άνθρωποι ευημερούν από μόνοι τους.**

**Δεν έχω καμιά επιθυμία και οι άνθρωποι γίνονται απλοί από μόνοι τους. (Από το Λάο-Τσε, Τάο -τε -κινγκ). 2. Η υιϊκή ευσέβεια**  **Ο Μενγκ-Ι - Τσου ρώτησε [τον Κομφούκιο] τι είναι η υιϊκή ευσέβεια. Ο Κομφούκιος είπε: «Ποτέ να μην είσαι ανυπάκουος». Αργότερα, καθώς ο Φαν Τσι τον οδηγούσε, ο Κομφούκιος του είπε, «Ο Μενγκ - σουν (σ.τ.μ. άλλο όνομα του Μενγκ-Ι- Τσου) με ρώτησε τι είναι η υιϊκή ευσέβεια, και του απάντησα: ποτέ να μην είσαι ανυπάκουος». Ο Φαν Τσι είπε, «Τι σημαίνει αυτό;» Ο Κομφού-κιος είπε, «όσο οι γονείς ζουν υπη-ρέτησέ τους σύμφωνα με τους κανό-νες της ευπρέπειας. Όταν πεθάνουν, θάψε τους σύμφωνα με τους κανό-νες της ευπρέπειας και θυσίαζε σ' αυτούς σύμφωνα με τους κανόνες της ευπρέπειας». (Από τα Ανάλε-κτα). 3.Ο τρόπος που πράττει ο άν-θρωπος τον διαπλάθει «Ο Κομφούκιος είπε, «Από τη φύση τους οι άνθρωποι είναι όμοιοι. Μέσα από τη [διαφορετική] πράξη έχουν γίνει τόσο διαφορετικοί». (Από τα Ανάλεκτα).**

**64 / 298**

**4. Η προσωπική καλλιέργεια τον ηγεμόνα είναι η βάση της ορθής διακυβέρνησης «Όσοι από τους αρχαίους [βασιλείς] ήθελαν να...φέρουν τάξη στο κράτος τους πρώτα τακτοποι-ούσαν τις οικογένειές τους. Όσοι ήθελαν να τακτοποιήσουν τις οικο-γένειές τους πρώτα καλλιεργούσαν την προσωπική τους ζωή. Όσοι ήθε-λαν να καλλιεργήσουν την προσω-πική τους ζωή πρώτα διόρθωναν το νου τους. Όσοι ήθελαν να διορθώ-σουν το νου τους πρώτα έκαναν τη θέληση τους ειλικρινή. Όσοι ήθελαν να κάνουν τη θέλησή τους ειλικρινή πρώτα επέκτειναν τη γνώση τους. Η επέκταση της γνώσης συνίσταται στην έρευνα των πραγμάτων. Όταν τα πράγματα ερευνώνται η γνώση επεκτείνεται. Όταν η γνώση επεκτεί-νεται, η θέληση γίνεται ειλικρινής. Όταν η θέληση είναι ειλικρινής, ο νους διορθώνεται. Όταν ο νους διορθώνεται, η προσωπική ζωή καλλιεργείται. Όταν η προσωπική ζωή καλλιεργείται, η οικογένεια θα τακτοποιηθεί. Όταν η οικογένεια τα-κτοποιηθεί, το κράτος θα μπει σε τάξη. Και όταν το κράτος μπει σε τάξη θα υπάρχει ειρήνη σε όλο τον κόσμο. Από το Γιο του Ουρανού ως τον κοινό λαό, όλοι πρέπει να θεωρούν την καλλιέργεια της προσωπικής ζωής ως τη ρίζα ή το θεμέλιο. Ποτέ δεν έχει υπάρξει περίπτωση η ρίζα να είναι σε αταξία και τα κλαδιά σε τάξη». (Από τη Μεγάλη Μάθηση).**

**65 / 298**

**66 / 298-299**

**5. «Ο Μένκιος είπε, ...ας είναι ο ηγεμόνας ανθρώπινος και όλος ο λαός του θα είναι ανθρώπινος. Ας είναι ο ηγεμόνας δίκαιος και όλος ο λαός του θα είναι δίκαιος. Αν είναι ο ηγεμόνας σωστός και όλος ο λαός του θα είναι σωστός. Άπαξ και διορ-θωθεί ο ηγεμόνας, όλο το βασίλειο θα βρεθεί σε ειρήνη»** **(Από τον Μένκιο)**

**67 / 299**

**ΘΕΜΑΤΑ ΓΙΑ ΣΥΖΗΤΗΣΗ**

**1. Πώς συνδυάζουν οι Κινέζοι τις τρεις θρησκείες τους σε μία;**

**2. Από ποια όντα αποτελείται το κινέζικο πάνθεο συνολικά;**

**3. Πώς μπορούμε να αντιληφθούμε τις δύο αρχές, του γιν και του γιανγκ;**

**4. Ποιο ορισμό θα δίνατε στον Κομφουκιανισμό;**

**68 / 299**

**37. Η ιαπωνική θρησκεία Η ιαπωνική θρησκεία είναι η πα-ραδοσιακή θρησκεία του ιαπωνικού λαού. Επικρατεί κυρίως στην Ιαπω-νία, αλλά και σε μέρη που υπάρ-χουν μεγάλες κοινότητες Ιαπώνων μεταναστών, όπως η δυτική ακτή των ΗΠΑ. Στην Ιαπωνία η βιομη-χανική ανάπτυξη επέφερε εξασθέ-νηση της παραδοσιακής θρησκευ-τικότητας. Όμως οι συνθήκες της σύγχρονης ζωής προκάλεσαν με τη σειρά τους μια αναβίωση αυτής της θρησκευτικότητας και στα τελευταία κυρίως χρόνια την εμφάνιση πολ-λών «νέων θρησκειών». Οι περισ-σότερες από αυτές αποτελούν παραλλαγές των παραδοσιακών ιαπωνικών θρησκειών.**

**69 / 300**

**α) Μια σύνθετη θρησκεία. Η ιαπωνική θρησκεία, δηλαδή εκείνη που ακολουθείται από την πλειονότητα του ιαπωνικού λαού, είναι όπως η κινεζική σύνθετη από τρεις κυρίως επιμέρους θρησκείες: το εγχώριο Σίντο και τις επείσακτες Μαχαγυάνα Βουδισμό και Κομφου-κιανισμό. Στοιχεία ταοϊστικά υπάρχουν διάσπαρτα κυρίως στο Σίντο και γενικά στην ιαπωνική σκέ-ψη και ζωή. Όμως ο Ταοϊσμός ως θρησκεία δεν έχει το βαθμό παρου-σίας που έχει στην Κίνα. Αντίθετα ο Μαχαγυάνα Βουδισμός και ο Κομ-φουκιανισμός αποτελούν κύρια συ-στατικά στοιχεία της ιαπωνικής θρησκείας. Αυτοί, αν και διαφέρουν σε διάφορα σημεία από το Μαχαγυ-άνα Βουδισμό και τον Κομφουκιανι-σμό της Κίνας, λειτουργούν σύμφω-να με τον ίδιο «καταμερισμό εργα-σίας» που περιγράψαμε για την κι-νεζική θρησκεία: Ο Βουδισμός έχει αναλάβει κυρίως ό,τι σχετίζεται με τη μεταθανάτια ζωή. Στα πλαίσιά του διενεργείται η ιαπωνική προγο-νολατρεία. Ο Κομφουκιανισμός δι-έπει τη διάρθρωση και λειτουργία της κοινωνίας. Τέλος, το Σίντο έχει αναλάβει την περιοχή γενικά της ζωής, την οποία προστατεύουν και προάγουν οι θεότητές του. Γι' αυτήν την προστασία και προαγωγή κα-ταφεύγουν σ' αυτές οι Ιάπωνες στη γέννησή τους, στις γιορτές ενηλικί-ωσης, στο γάμο τους, στις τελετές για τη γονιμότητα των αγρών, για τη θεμελίωση σπιτιών κ.ο.κ. Αν και δεν ισχύει απόλυτα, εφόσον και στην ιαπωνική θρησκεία οι τρεις θρησκείες ασκούνται ταυτόχρονα, συχνά διατυπώνεται η φράση «οι Ιάπωνες ζουν ως Σιντοϊστές και πεθαίνουν ως Βουδιστές». Στην ιαπωνική θρησκεία, όπως και στην κινεζική, υπάρχει ένα πάνθεο που αποτελείται από τα θεία όντα του Σιντοϊσμού και του Βουδισμού. Σ' αυτά απευθύνονται, όπως και στην Κίνα, ανάλογα με τον τομέα που εξουσιάζουν. Π.χ. ο μποντισάτβα Τζίζο, που προστα-τεύει τα παιδιά στον άλλο κόσμο, από την πλευρά του Βουδισμού, ή η θεότητα της γονιμότητας Ινάρι, που προάγει το κέρδος και την ανά-πτυξη, από την πλευρά του Σιντοϊ-σμού, είναι μεταξύ άλλων ανάλο-γων όντων πολύ δημοφιλείς σε όλη τη χώρα. Αν και ως αυτοτελής θρησκεία καμιά από τις παραπάνω δεν από-τελεί σήμερα τη θρησκεία της πλει-ονότητας, καθεμιά έχει συμβάλει πολύ στη διαμόρφωση του ιαπωνι-κού χαρακτήρα και πολιτισμού. Ιδίως η βουδιστική σχολή Ζεν έχει αφήσει βαθιά σημάδια σ' αυτόν. Κάπως περισσότερο όμως, πρέπει να σταθούμε στο Σιντοϊσμό, εφόσον αποτελεί τη μόνη εγχώρια από τις ιαπωνικές θρησκείες.**

**70 / 300**

**71 / 300-301**

**72 / 301**

****

**Σίντο: Λατρεία των Κάμι**

**73 / 301-302**

**β) Ο Σιντοϊσμός. Πρόκειται για την εθνική θρησκεία των Ιαπώνων. Όπως δηλώνει και το ιαπωνικό όνομά του (Σίντο= η οδός των θεών), ο Σιντοϊσμός είναι μια πολυ-θεϊστική θρησκεία. Λατρεύει δηλαδή ένα πλήθος θεοτήτων που ονομά-ζονται «κάμι». Υπάρχουν έτσι θεό-τητες της θάλασσας, των βουνών, του κεραυνού, του ήλιου, της σελή-νης, της γης, του ανέμου, των δε-ντρων κτλ. Πολλά από τα χαρακτη-ριστικά που απαριθμήσαμε στην αρχαία ελληνική θρησκεία, όπως η ισαριθμία επιμέρους πραγματικοτή-των του κόσμου και θεοτήτων, η εγκόσμια κατεύθυνση, η σημασία της βούλησης των θεοτήτων, η ύπαρξη διαμέσων (σαμάνων) κτλ. ισχύουν και για το Σιντοϊσμό. Ο Σιντοϊσμός πήρε στη διάρκεια της ιστορίας του και έχει και τώρα πολλές μορφές. Η πρώτη από αυ-τές υπήρξε η συστηματοποίηση των θεοτήτων του υπό τη θεά του ήλιου Αματεράσου. Η θεά αυτή είναι η προγονική θεότητα του ιαπωνι-κού αυτοκρατορικού οίκου, ο οποίος γύρω στα τέλη του 7ου αι. μ.Χ. κατόρθωσε να κυριαρχήσει στη χώρα και έτσι να επιβάλει αυτή τη θεότητα ως κυριότερη. Σύμφωνα με τον προγονικό μύθο του αυτοκρατορικού οίκου η Αματε-ράσου έστειλε τον εγγονό της από τον ουρανό στην Ιαπωνία με εντολή να την κυβερνήσει. Οι απόγονοι του, οι αυτοκράτορες, έλκουν το αξίωμά τους, αλλά και τη θεία ιδιό-τητα που ως το τέλος του Β ' Παγκόσμιου Πολέμου πιστευόταν ότι έχουν, από αυτή την εντολή. Αυτός ο μύθος αποτελεί την κεντρι-κή διήγηση των αρχαίων χρονικών Κοτζίκι (712 μ.Χ.) και Νιχόνσόκι (720 μ.Χ.). Τα χρονικά αυτά περι-έχουν, επίσης, μεγάλο μέρος της ιαπωνικής μυθολογίας, δηλαδή των διηγήσεων για τις σιντοϊστικές θεό-τητες. Γι' αυτό το λόγο αποτελούν δύο από τα βασικά βιβλία του Σιντοϊσμού. Άλλες μορφές του Σίντο είναι εκείνες που προήλθαν από διάφο-ρους συνδυασμούς του με το Βου-δισμό και με τον Κομφουκιανισμό. Σήμερα υπάρχει κυρίως υπό τη μορφή 1) του «Σίντο των ναών», δηλαδή των παραδοσιακών κέντρων λατρείας των θεοτήτων 2) του «αυτοκρατορικού Σίντο», δηλα-δή της λατρείας εκ μέρους της αυτό-κρατορικής οικογένειας των προγό-νων της που φτάνουν ως την Αμα-τεράσου 3) του «Σίντο των Σχολών», δηλαδή σεκτών\* που συγγενεύουν με το Σίντο και 4) του «λαϊκού Σίντο», δηλαδή των λαϊκών σιντοϊ-στικών πρακτικών.**

**74 / 302**

**75 / 302**

**76 / 302-304**

****

**Ο Βούδας Αμιντά της Καμακούρα (κοντά στο Τόκυο), 13ος αι. μ.Χ.**

**77 / 303-304**

****

**Προσκύνημα στο βουδιστικό ναό.**

**ΚΕΙΜΕΝΑ**

**1. Η απόκρυψη της Αματεράσου στο πέτρινο σπήλαιο [Ο Σουσάνοουο, θεός της καταιγίδας και αδελφός της Αματε-ράσου, θεάς του ήλιου, προκαλεί διάφορες καταστροφές στο Πεδίο του υψηλού Ουρανού, όπου κατοικεί η αδελφή του με άλλες θεότητες. Τελικά προκαλεί το θάνατο μιας από τις υφάντριες της Αματεράσου]. Όταν η Αματεράσου το είδε αυτό φοβήθηκε και, ανοίγοντας την πόρτα του Ουράνιου, Πέτρινου Σπηλαίου, μπήκε μέσα και κλείστηκε. Τότε το Πεδίο του Υψηλού Ουρανού σκοτεί-νιασε εντελώς και η Κεντρική Χώρα των Καλαμιώνων [σ.τ.μ. η Ιαπωνία] σκοτείνιασε ολοκληρωτικά. Λόγω αυτού βασίλευε διαρκής νύχτα και οι κραυγές μυριάδων θεο-τήτων άφθονο παντού, σαν τις μύ-γες το καλοκαίρι• και όλων των ειδών οι συμφορές συνέβησαν. [Οι υπόλοιπες θεότητες μαζεύο-νται μπροστά στο Ουράνιο, Πέτρινο Σπήλαιο και με διάφορους τρόπους προσπαθούν να την κάνουν να βγει. Έτσι τονίζεται η εξάρτηση του κό-σμου από τη θεά του ήλιου, πρόγονο του αυτοκράτορα, και άρα και της χώρας από τον αυτοκράτορα. Για να κάνει την Αματεράσου να βγει, μια θεά χορεύει μπροστά στο Σπήλαιο]. Τότε η μεγάλη θεά Αματεράσου θεωρώντας ότι συμβαίνει κάτι περί-εργο, άνοιξε ελάχιστα την πόρτα του ουράνιου σπηλαίου και είπε από με-σα: «Εξαιτίας της απόκρυψής μου, νόμισα ότι το Πεδίο του Υψηλού Ουρανού θα ήταν σκοτεινό και ότι η Κεντρική Χώρα των καλαμιώνων θα ήταν κατασκότεινη. Όμως, γιατί η Αμε-νο-ουζούμε τραγουδά και χορεύει και οι ογδόντα μυριάδες θεότητες όλες γελούν»; Τότε η Αμε-νο-ουζούμε είπε: «Υπάρχει εδώ μια θεότητα ανώτερη από σένα. Γι' αυτό χαιρόμαστε και χορεύουμε». Ενώ [η Αμε-νο-ουζούμε] έλεγε αυτά, ο Αμε-νο-κογιάνε-νο-μικότο και ο Φουτο-τάμα-νο-μικότο έφεραν τον καθρέφτη και τον έδειξαν στη μεγάλη θεά Αματεράσου. Τότε η μεγάλη θεά Αματεράσου, βρίσκοντας [τα συμβαίνοντα] όλο και περισσότερο περίεργα, σιγά-σιγά βγήκε από την πόρτα και πλησίασε [τον καθρέφτη]. Τη στιγμή εκείνη, ο Αμε-τα-τζικάρα-ουό-νο-κάμι που στεκόταν κρυμμένος πήρε το χέρι της και την τράβηξε έξω... Όταν η μεγάλη θεά Αματεράσου βγήκε, το Πεδίο τον Υψηλού Ουρανού και η Κεντρική Χώ-ρα των Καλαμιώνων έλαμψαν από φως. (Από το Κοτζίκι).**

**78 / 303-304**

**79 / 304**

**80 / 304-305**

**2 Από τις διδαχές τον Ζενιστή δασκάλου Ντόγκεν [Ο Ντόγκεν είπε]: Όταν ήμουν σ' ένα μοναστήρι Ζεν στην Κίνα και διάβαζα τ' αποφθέγματα των παλιών Δασκάλων του Ζεν, ένας μοναχός από το Σετσουάν με ρώτησε: «Τι χρειάζεται να διαβάζεις όλ' αυτά τα ζενικά αποφθέγματα;» «Για να καταλάβω τις πράξεις των παλιών Δασκάλων», απάντησα. Ο μοναχός είπε: «Και τι χρειάζε-ται αυτό»; «Για να ωφελήσω όλα τα όντα», είπα. Ο μοναχός με ρώτησε: «Και τι χρειάζεται αυτό τελικά»; Σκέφτηκα πάνω σ' αυτό αργότερα. Το να δια-βάζεις τα ζενικά αποφθέγματα και τα κόαν [σ.τ.μ. φράσεις που χρησιμο-ποιούνται στο Ζεν, για να βοηθή-σουν στην απο** **προσκόλληση του νου από τις ιδέες] και το να καταλαβαί-νεις τις πράξεις των παλιών Δασκά-λων του Ζεν, για να τις κηρύξεις στους ανθρώπους που βρίσκονται σε πλάνη είναι τελικά άχρηστο... Αν ξεκαθαρίσεις με προσήλωση στο ζαζέν [σ.τ.μ. στο διαλογισμό] τη Ζωτική Αρχή [σ.τ.μ. την αληθινή σου φύση μέσα σου, που είναι ταυτόσημη με τη θεία αρχή, το Βούδα] έχεις με-τά άπειρους τρόπους να καθοδηγή-σεις τους άλλους, ακόμα κι αν δεν ξέρεις ούτε μια μόνο λέξη. Αυτός είναι ο λόγος που ο μοναχός εκείνος είπε: «τι χρειάζεται τελικά;». Θεωρώντας ότι έχει δίκιο, αργότερα σταμάτησα να διαβάζω τα ζενικά αποφθέγματα και άλλα κείμενα. Μπόρεσα έτσι να αφυπνισθώ ως προς τη Ζωτική Αρχή». (Από το Reiho Masunaga, A Primer of Soto Zen, σ. 34).**

**81 / 304-305**

**82 / 305**

**ΘΕΜΑΤΑ ΓΙΑ ΣΥΖΗΤΗΣΗ**

**1. Σε ποιες περιστάσεις οι Ιάπωνες καταφεύγουν στις Σιντοϊστικές θεό-τητες;**

**83 / 305-306**

**2. Με βάση ποιο μύθο θεωρούνταν ο Ιάπωνας αυτοκράτορας ότι έχει θεία καταγωγή;**

**3. Ποιες μορφές Σιντοϊσμού υπάρ-χουν σήμερα;**

****

**Ματσούρι (σιντοϊστική γιορτή). Μικρά ομοιώματα ναών ή, όπως εδώ, άρματα, περιφέρονται στην πόλη προς τιμή του κάμι.**

**38. Οι θρησκείες μπροστά στο πρόβλημα του θανάτου**

**84 / 306**

**α) Ο θάνατος. Το βασικό ανθρώ-πινο πρόβλημα; Ο θάνατος, φαίνεται ότι αποτελεί το βασικό ανθρώπινο πρόβλημα, λόγω του γεγονότος ότι αυτός είναι η πηγή πολλών και κρίσιμων προ-βλημάτων. Η θεμελιώδης ανάγκη της διατροφής, της εργασίας, της προφύλαξης από κάθε τι που μπο-ρεί να θέσει σε κίνδυνο την υγεία και τη σωματική ακεραιότητα έχει ως γενεσιουργό της αιτία την ύπαρξη του θανάτου. Η απώλεια μεγάλου βαθμού της ελευθερίας που θα μπορούσε να απολαμβάνει ο άνθρωπος, ο περιορισμός των ενεργειών εκείνων του ανθρώπου, που έχουν προοπτική στο απώτε-ρο μέλλον, η αίσθηση μερικών ότι η ζωή δεν έχει κανένα σκοπό, ο φόβος του αγνώστου, και άλλα πολλά, οφείλονται στην ύπαρξη του θανάτου. Για τις θρησκείες όμως βασικότερο και από το πρόβλημα του θανάτου, όπως θα δούμε παρα-κάτω, είναι το πρόβλημα του κα-κού, από την ύπαρξη του οποίου προέρχεται και ο θάνατος.**

**85 / 307**

**β) Η τοποθέτηση των θρησκειών απέναντι στο πρόβλημα του θα-νατου Στην πλειονότητά τους, οι θρη-σκείες, είδαν το θάνατο αρνητικά. Αυτό φαίνεται π.χ. από το γεγονός ότι στην αρχική κατάσταση του κόσμου, όπως αυτή παρουσιάζεται στους διάφορους κοσμογονικούς μύθους, δε συμπεριλαμβάνεται ο θάνατος. Αυτός έρχεται πάντα μετά. Φαίνεται ακόμη π.χ. από το γεγονός ότι καμιά θρησκεία, ξεκι-νώντας από την αρχαιότερη γνω-στή, της παλαιολιθικής εποχής, δε δέχεται το θάνατο σαν μια τελική κατάσταση. Τον βλέπουν συνήθως σαν μια μεταβατική κατάσταση μεταξύ αυτής και μιας άλλης ζωής ή μιας επανόδου σ' αυτήν τη ζωή. Η πολύμορφη πίστη στην αθανασία κάποιου στοιχείου της ύπαρξης του ανθρώπου, όπως π.χ. της ψυχής, αποτελεί μια από τις πρώτες γνω-στές πεποιθήσεις του ανθρώπινου είδους. Ακόμη και θρησκείες που φαίνεται ότι αξιολογούν το θάνατο θετικά, θεωρώντας τον π.χ. ως το μέσον εισόδου σε μια καλύτερη ζωή, στην πραγματικότητα τον αξιολογούν θετικά ακριβώς ως τέτοιο μέσον και όχι καθ' εαυτόν. Σε θρησκείες όπως ο Ινδουισμός, όπου ο θάνατος είναι μια κατάστα-ση που επανέρχεται συνεχώς μεταξύ δύο αναγεννήσεων σε διάφορες μορφές ύπαρξης, είναι και πάλι μια από τις σκιερότερες πλευρές της γενικά αρνητικής εικόνας της ύπαρξης. Από τα παραπάνω συνάγεται ότι η άρνηση του θανάτου και η κατά-φαση της ζωής αποτελεί την επι-κρατούσα στάση των θρησκειών απέναντι στο θάνατο. Συνεπώς η υπέρβαση του θανάτου με διάφο-ρους τρόπους υπήρξε ένας από τους κυριότερους σκοπούς τους. Οι τρόποι αυτοί είναι βασικά δύο: η πί-στη στην αθανασία της ψυχής ή κάποιου άλλου στοιχείου του αν-θρώπου και η πίστη στην ανάστα-ση συνόλου του ανθρώπου, σώμα-τος και ψυχής. Στις θρησκείες που απαντά ο δεύτερος τρόπος, όπως στον Ιουδαϊσμό σε κάποιες από τις εκδοχές του, π.χ. εκείνης των Φαρισαίων, στο Ζωροαστρισμό από κάποιο σημείο της ιστορίας του και μετά και τέλος στο Χριστια-νισμό, η ανάσταση των νεκρών πραγματοποιείται από το Θεό στο τέλος της ιστορίας. Στο Χριστιανισμό η ανάσταση έχει ήδη πραγματοποιηθεί στο πρό-σωπο του Χριστού. Ο αναστημένος Χριστός αποτελεί την αρχή της νέας, μέλλουσας πραγματικότητας, τον πρώτο που αναστήθηκε μόνιμα από τους νεκρούς ως «απαρχή των κεκοιμημένων» (Α' Κορ. 15,20). Η ανάσταση του Χριστού είναι ταυτό-χρονα το πρώτο «δείγμα» της μέλ-λουσας κατάργησης του θανάτου ως φαινομένου, αφού «θάνατος αὐτοῦ οὐκέτι κυριεύει». (Ρωμ. 6, 9). Η κατάργηση αυτή αποτελεί και την αρχή της πραγματοποίησης της επιθυμίας για μια ζωή που δε θα απειλείται από το θάνατο, όπως αυτή εκφράστηκε πανανθρώπινα κυρίως μέσα από τις θρησκείες. Βέβαια, όπως είδαμε, η επιθυμία αυτή δεν πραγματοποιείται με την ί-δια μορφή σε όλες. Έτσι η κατάρ-γηση του θανάτου χαρακτηρίζει τις θρησκείες που πιστεύουν στην ανάσταση. Σ' εκείνες όμως που πιστεύουν στην αθανασία της ψυ-χής ή στην ένωση με το Θεό του θείου στοιχείου που υπάρχει στον άνθρωπο, έχουμε υπέρβαση και όχι κατάργηση του θανάτου.**

**86 / 307**


**87 / 307**

**88 / 307-308**

**89 / 308**

**γ) Οι νεκροί και οι θρησκείες. Ταφή. Καύση των νεκρών Ιδιαίτερη μεταχείριση των νε-κρών παρατηρείται ήδη από την εποχή του ανθρώπου του Πεκίνου (περ. 500.000 π.Χ.). Από την εποχή του ανθρώπου του Νεάντερταλ με κλιμακούμενη συχνότητα αλλά και σαφήνεια, ότι αυτή η μεταχείριση σημαίνει πίστη σε μια μετά θάνατον επιβίωση του νεκρού, οι νεκροί θά-βονται και μάλιστα όλο και με πε-ρισσότερη φροντίδα, όπως π.χ. συνοδευόμενοι με διάφορα αντικεί-μενα, στολιζόμενοι με κοσμήματα, κτερίσματα κτλ. Ιστορικά ο τρόπος**

**90 / 308**

**Η επιτύμβια στήλη της Ηγησώς (Αθήνα, Εθνικό και Αρχαιολογικό Μουσείο), περ. 400 π.Χ.**

**απόθεσης των νεκρών με ταφή**

**91 / 308-309**

**προηγείται του τρόπου απόθεσης**

**με καύση, η οποία εμφανίζεται αργότερα. Η καύση υπήρξε ένα από τα μέσα με τα οποία εκφράστηκε ο φόβος για πιθανή παραμονή του νεκρού, ιδιαίτερα εκείνου που δεν πέθανε με καλό θάνατο, ως κακού πνεύματος μεταξύ των ζωντανών. Εξασφάλιζε την πλήρη απόσπαση της ψυχής από το σώμα. Άλλες ση-μασίες της ήταν η μετάβαση της ψυχής μέσα από την καύση στον κόσμο των θεών (π.χ. η περίπτωση του Ηρακλή) κ.ά. Στην Ορθόδοξη Εκκλησία έχει επικρατήσει η ολόσωμη ταφή των νεκρών, γιατί αυτό εκφράζει το σε-βασμό προς τον όλο άνθρωπο (σώ-μα και ψυχή). Το σώμα έχει δημι-ουργηθεί από τα στοιχεία της γης και είναι προορισμένο να επιστρέ-ψει στη γη, από όπου ελήφθη. Αυτή η αντίληψη έγινε παραδοσιακή πρακτική της Εκκλησίας, χωρίς να αποτελεί δεσμευτική δογματική αλήθεια.**

**92 / 309-310**

****

**Η Έγερση του Λαζάρου.**

**93 / 309-310**

**93 / 310**

**δ) Οι θρησκείες, ο θάνατος και το κακό Αν οι θρησκείες βλέπουν το θα-νατο αρνητικά και τη ζωή θετικά, ακόμη βαθύτερα βλέπουν το θάνατο ως αποτέλεσμα του κακού και τη ζωή ως αποτέλεσμα του καλού. Σε όλους τους κοσμογονικούς μύθους ο θάνατος εισέρχεται στον κόσμο μετά την είσοδο του κακού στον κό-σμο. Αυτό επιφέρει την καταστρο-φή της αρχικής καλής κατάστασης και το θάνατο ως το χειρότερο από-τέλεσμά του. Οι θρησκείες δείχνουν με διάφο-ρους τρόπους ότι το βασικό κακό είναι η τοποθέτηση κάποιου άλλου μεγέθους ως θεού στη θέση εκείνου που καθεμιά από αυτές θεωρεί ως Θεό, ο οποίος εκπροσωπεί το αγα-θό. Το μέγεθος αυτό μπορεί να είναι ένα πράγμα ή μια κατάσταση, ένα ον ή μια ιδέα. Η αντικατάσταση αυτή έχει ως αποτέλεσμα τη σύν-δεση του ανθρώπου με κάτι που θεωρείται μη αληθινό. Η σύνδεση αυτή πάντα μεταβάλλει αρνητικά τον άνθρωπο και ταυτόχρονα τον αποκόπτει από ό,τι κάθε θρησκεία αποδέχεται ως αληθινό Θεό. Γι' αυτό στις θρησκείες, εκτός από εκείνες που έχουν στη βάση τους τον ισοθεϊσμό, την προσπάθεια που προέχει είναι η ποικιλόμορφη επικοινωνία με το Θεό ή με ό,τι καθεμιά από αυτές θεωρεί ως τέτοιο. Ο τρόπος με τον οποίο υπερνικάται το κακό και ο θάνατος διακρίνει τις θρησκείες. Σε κάποιες, αυτό γίνεται μέσα από την υπέρβα-ση του κόσμου. Σε άλλες, η υπερ-νίκηση αυτή γίνεται μέσα από τη διάσωση του κόσμου. Οι πρώτες χαρακτηρίζονται συνήθως από αρνητική διάθεση προς τον κόσμο. Τυπικό δείγμα των πρώτων είναι ανατολικές θρησκείες, όπως ο Ινδουισμός. Τυπικό δείγμα των δεύ-τερων είναι ο Χριστιανισμός. Στο Χριστό συνυπάρχει η ολοκλήρωση της σχέσης ανθρώπου και Θεού με την κατάργηση του θανάτου. Το ίδιο αναμένεται να επεκταθεί στο τέλος της ιστορίας σε όλο το νέο κόσμο του Θεού.**

**94 / 310-311**

**95 / 311**

**ΚΕΙΜΕΝΑ**

**1. Η αποστροφή του θανάτου**

**Κάλλιο στη γης να ξενοδούλευα ξωμάχος, ρογιασμένος σε αφέντη πούχασε τον κλήρο του κι είναι το βιος του λίγο, παρά ολωνών εδώ των άψυχων νεκρών ο ρήγας νάμαι**, **(Ομήρου Οδύσσεια, λ 489-491).**

**96 / 311**

**2. Η προέλευση του θανάτου σύμ-φωνα με κάποιους ινδιάνικους μύ-θους Ένας μεγάλος μάγος θέλησε να κάνει τους Ινδιάνους Σιπάγια αθάνα-τους. Τους συνέστησε να χαιρετή-σουν φιλικά έναν ξένο, που θα ερχόταν να τους επισκεφθεί. Οι Ιν-διάνοι, δυστυχώς γι' αυτούς, από-στρεψαν το πρόσωπο τους από έναν άνθρωπο, που κουβαλούσε ένα καλά-θι γεμάτο σάπιες σάρκες, που τον νόμισαν για τον Θάνατο, αλλά υπο-δέχτηκαν με ευμένεια τον Θάνατο, που είχε την εμφάνιση ενός ευχά-ριστου νεαρού... Σε πολλές φυλές του Αμαζονίου υπάρχει μια παράδοση, κατά την ο** **ποία οι άνθρω-ποι θα μπορούσαν διαδοχικά να πεθαίνουν και να ανασταίνονται, αν είχαν υπακούσει σε μια διαταγή που τους δόθηκε ή αν είχαν καταλάβει καλύτερα ένα μήνυμα που ο εκπολι-τιστής ήρωας ή άλλο πρόσωπο τους είχε διαβιβάσει. Έτσι ο πατέρας του εκπολιτιστή ήρωα, στους Κασινάουα, είχε συστήσει να τον ακούσουν προ-σεκτικά, όταν ανεβαίνοντας στον ουρανό θα φώναζε: «Αλλάξτε! αλλάξτε!». Ο γιος του, δυστυχώς, άκουσε: «Τελειώνετε! τελειώνετε!» και το λάθος αυτό υπήρξε η αιτία, που οι άνθρωποι δεν μπορούν ν' ανα-νεώσουν το σώμα τους, όπως κά-νουν τα φίδια και οι σαύρες**. **(Παγκόσμιος μυθολογία, Πάπυρος, τ. 5, σ. 142).**

**97 / 311-312**

**3. Η προέλευση του θανάτου σύμ-φωνα με κάποιους αφρικανικούς μύθους Οι Λόλο... του δυτικού Κονγκό διηγούνται ότι ο θεός πρόσφερε στους πρώτους ανθρώπους δυο δεματα, το ένα από αυτά είχε μαργα-ριτάρια, μαχαίρια και κοσμήματα και το άλλο την αθανασία. Οι γυναίκες, όμως, φιλάρεσκες, ρίχτηκαν αμέσως στο πρώτο δέμα και το δώρο της αθανασίας χάθηκε... Στους Μπακό-γκο, ο Νζάμπε δημιούργησε έναν άνδρα και μια γυναίκα, που έκαναν ένα παιδί. «Μπορεί να πεθάνει, τους είπε ο θεός, αλλά μην το θάψετε, να περιμένετε την επιστροφή μου». Οι γονείς όμως δεν πίστεψαν στην θεϊκή υπόσχεση και έθαψαν το πτώ-μα του γιου τους στη γη. Ο Θεός τους τιμώρησε για την ανυπακοή τους, καθιστώντας το θάνατο κληρονομικό για το ανθρώπινο γένος. (Παγκόσμιος μυθολογία, Πάπυρος, τ. 5, σ. 207-8.)**

**98 / 312**

**99 / 312**

**ΘΕΜΑΤΑ ΓΙΑ ΣΥΖΗΤΗΣΗ**

**1. Γιατί ο θάνατος δεν αποτελεί το βασικό ανθρώπινο πρόβλημα για τις θρησκείες;**

**2. Ποιους κοσμογονικούς μύθους από διάφορες θρησκείες γνωρίζετε, σύμφωνα με τους οποίους ο θάνα-τος υπήρξε αποτέλεσμα του κακού;**

**3. Ποιες διαφορές μπορείτε να δια-κρίνετε μεταξύ αθανασίας της ψυ-χής και ανάστασης;**

**4. Με ποιον τρόπο η αμαρτία μπορεί να θεωρηθεί ως αιτία του θανάτου;**

**100 / 312**

**39. Γενικές διαπιστώσεις - Η τελι-κή απάντηση της Εκκλησίας στον άνθρωπο Λόγω της μεγάλης ποικιλίας των θρησκειών ο εντοπισμός των βασι-κών ιδεών τους δεν είναι εύκολο έργο. Εντούτοις με βάση τις θρη-σκείες που εξετάσαμε μπορούμε να διακρίνουμε κάποιες τέτοιες ιδέες και να επιχειρήσουμε μια σύγκριση μεταξύ τους και ιδιαίτερα μεταξύ αυ-τών και του Χριστιανισμού.**

**α) Η βασική δομή της θρη-σκείας Θεμελιώδης ιδέα των θρησκειών γενικά είναι η ιδέα της ύπαρξης μιας πραγματικότητας, την οποία θεωρούν ως απόλυτη και την αντι-διαστέλλουν από ό,τι θεωρούν ως σχετικό. Η ίδια η θρησκεία ως πρά-ξη γεννιέται όχι από κάποιο είδος φόβου, αλλά από το βαθύ πόθο που ενυπάρχει στον άνθρωπο για μια απόλυτη πραγματικότητα και τον πόθο απαλλαγής από ό,τι θε-ωρείται ως αντίθετο προς αυτήν. Μ' αυτήν την έννοια η θρησκεία αποτελεί τη βασική δομή της αν-θρώπινης ζωής. Αυτό δε φαίνεται πάντοτε καθαρά, διότι η απόλυτη πραγματικότητα γύρω από την οποία περιστρέφεται η ζωή των περισσότερων ανθρώπων δεν είναι ο Θεός, αλλά κάτι που παίρνει τη θέση του και λειτουργεί σαν Θεός, χωρίς αυτό να συνειδητοποιείται. Τη θέση αυτή την παίρνει οτιδήποτε προσλαμβάνει το χαρακτήρα του απολύτου. Έτσι «Θεός» μπορεί να γίνει π.χ. η δύναμη, η ομορφιά κτλ.. Μπορεί ακόμη να γίνει κάποιο πρό-σωπο, όπως συμβαίνει στις περι-πτώσεις του έρωτα, της εξιδανίκευσης ενός αρχηγού, ενός καλλιτέχνη κτλ. Κατά κανόνα το απολυτοποιούμενο τοποθετείται στο κέντρο της ζωής, ενώ το σχετικό στην περιφέρεια.**

**101 / 313**

**102 / 313**

**β) Οι κυριότερες ιδέες των θρη-σκειών για το Θεό, τον κόσμο και τον άνθρωπο Στις θρησκείες που μας είναι γνωστές από την ανθρώπινη ιστο-ρία βλέπουμε ότι διάφορες πραγμα-τικότητες θεωρούνται ως το απόλυ-το, όπως και ότι σ' αυτό δόθηκαν διάφορα ονόματα. Ένα από αυτά, το όνομα «Θεός», μας είναι οικείο. Γι' αυτό, αν και το απόλυτο των δια-φόρων θρησκειών δεν είναι πάντα ο Θεός, μπορούμε να το χρησιμο-ποιήσουμε εδώ προκειμένου να αναφερθούμε σ’ αυτήν την πραγμα-τικότητα γενικά. Ανάλογα με την ιδέα που έχουν περί Θεού οι διάφορες θρησκείες διακρίνονται σε διάφορες κατηγορίες, κυριότερες από τις οποίες είναι οι πολυθεϊστι-κές, οι μονοθεϊστικές και οι παν-θεϊστικές. Αναφορικά με τον κόσμο, στις πολυθεϊστικές θρησκείες αυτός αποτελείται από πολλά τμήματα που διευθύνονται από θεία όντα. Όμως όλες οι θεότητες δεν έχουν την ίδια ισχύ ή ο ρόλος τους δεν έχει την ίδια έκταση και σημασία. Έτσι το σύνολο του κόσμου εξαρ-τάται από τη βούληση της θεότητας που είναι επικεφαλής. Το ζητούμε-νο είναι, συνήθως, η διατήρηση του κόσμου στη ζωή. Επειδή η βούλη-ση των θεοτήτων είναι ένας αστάθ-μητος παράγοντας έχει ένα χαρα-κτήρα ασαφή και χρειάζεται ένα διαρκή προσδιορισμό (που επιτυγχάνεται με τη μαντεία, το σαμανισμό\* κτλ.). Όμως η ελευθε-ρία και η δύναμη των θεών περιορί-ζονται από τον παγκόσμιο νόμο (ανάγκη, ειμαρμένη), σύμφωνα με τον οποίο λειτουργεί ο κόσμος («ἀνάγκᾳ καί θεοί πείθονται»). Στις μονοθεϊστικές θρησκείες ο κόσμος είναι δημιούργημα του Θεού. Είναι κατά φύση και αρχικά καλός, αλλά για διάφορους λόγους έχει περιπέσει σε μια κακή κατά-σταση, που δεν είναι εκείνη στην οποία θα έπρεπε κανονικά να βρί-σκεται. Όμως επειδή είναι δημι-ουργία του Θεού, υπάρχει η ελπίδα της αναδημιουργίας του από το Θεό. Επειδή στο μονοθεϊσμό ο Θεός είναι κάτι διαφορετικό από τον κόσμο, είναι ανεξάρτητος από τον κόσμο και από τις λειτουργίες του, όπως και ο κόσμος σχετικά ανεξάρτητος από το Θεό. Το τελευ-ταίο ισχύει π.χ. στο Χριστιανισμό, όπου η κατάσταση του κόσμου εξαρτάται όχι μόνο από τη βούληση του Θεού αλλά και από την ελεύ-θερη προαίρεση που έδωσε ο Θεός στον άνθρωπο να συνδέσει τον εαυτό του και μέσα από τον εαυτό του και τον κόσμο με τη ζωή ή με το θάνατο. Στις πανθεϊστικές θρησκείες (όπως είναι εκείνες της μητέρας θεάς, του θνήσκοντος και αναγεν-νώμενου Θεού κ.ά.) ο κόσμος ταυτί-ζεται με το Θεό. Αυτό δεσμεύει το Θεό στον κόσμο και στην ορισμένη, συνεχώς επαναλαμβανόμενη λει-τουργία του. Ο Θεός δε δρα ελεύθε-ρα και κατά βούληση. Σε μια κυκλι-κή, επαναλαμβανόμενη κίνηση, ο θεός-κόσμος συνεχώς πεθαίνει και αναβιώνει δίχως αρχή και τέλος. Το ζητούμενο είναι η διατήρηση της αναβίωσης. Όλα τα επιμέρους όντα, επομένως και ο άνθρωπος, είναι ενταγμένα στις δύο αυτές κύριες φάσεις του κόσμου, του θανάτου και της αναβίωσης, και αποτελούν επιμέρους περιπτώσεις τους. Υπάρχει μια σειρά θρησκειών, όπως ο Ινδουισμός, ο Μαχαγυάνα Βουδισμός κ.ά., στις οποίες ο κό-σμος θεωρείται ως η προς τα έξω έκφραση του απόλυτου. Έτσι από-λυτο και κόσμος είναι ταυτόχρονα μια ενιαία αλλά και μια διπλή πραγ-ματικότητα. Για το λόγο αυτό είναι δύσκολο να τις εντάξουμε σε κά-ποια κατηγορία. Με την επιφύλαξη ότι αυτό εκφράζει μόνο την ενότητα απολύτου και κόσμου και όχι και τη διαφορά μπορούμε να τις κατατά-ξουμε στις πανθεϊστικές. Σ' αυτές, σε αντίθεση προς το απόλυτο που χαρακτηρίζεται από άπειρη ενότητα (βλ. Δ.Ε. 32, §δ), ο κόσμος χαρακτη-ρίζεται από πολλαπλότητα, μετα-βλητότητα και ελλιπή πραγματικό-τητα και γι' αυτό το λόγο αξιολογεί-ται αρνητικά. Επομένως, έντονη αξιολογική διάκριση μεταξύ σώμα-τος και ψυχής, ύλης και πνεύματος χαρακτηρίζει αυτές τις θρησκείες. Η ψυχή ή το πνεύμα θεωρείται το θείο στοιχείο που είναι εγκλωβισμένο στο σώμα και γενικά στην κοσμική ύλη. Γι' αυτό ο σκοπός είναι η σω-τηρία από τον κόσμο, μέσω της υπέρβασής του, η οποία επιτυγ-χάνεται με την ένωση του θείου στοιχείου του ανθρώπου με το απόλυτο.**

**103 / 313-314**

**104 / 314**

**105 / 314**

**106 / 314**

**107 / 314-315**

**γ) Το ζήτημα για την αληθινή θρη-σκεία Από τα παραπάνω γίνεται φανερό ότι αν και όλες οι θρησκείες επιζητούν το Θεό, ο Θεός καθεμιάς είναι κάτι διαφορετικό. Έτσι οι θρη-σκείες δεν αποτελούν δρόμους που οδηγούν στον ίδιο σκοπό. Αυτό έχει κρίσιμη σημασία διότι ο αν-θρωπος διαμορφώνεται σύμφωνα με το Θεό του, ό, τι και όποιος και αν είναι αυτός. Τίθεται έτσι το ζήτημα: ποιος είναι ο αληθινός Θεός; Η απάντηση πολλών θρησκειών βασίζεται πάνω στην αντίληψη του Θεού που προ-ϋποθέτουν. Π.χ. ο αληθινός Θεός είναι ο άπειρος, διότι τα συμπερι-λαμβάνει όλα ή είναι ο παντοδύνα-μος, διότι κυριαρχεί πάνω στον κόσμο. Όμως με αυτόν τον τρόπο δεν αποδεικνύεται η αλήθεια του Θεού, αλλά απλώς αναδεικνύεται η ιδέα περί Θεού που κυριαρχεί σ' αυτές. Στο Χριστιανισμό ο Θεός βε-βαιώνει ο ίδιος την αλήθεια Του. Αποκαλύπτεται στον άνθρωπο που τον ζητά με όλη του την καρδιά. Η εμπειρία αυτή δημιουργεί αυτό που ονομάζουμε πίστη. Γι' αυτό και ο Θεός δε δίνει σημεία ως αποδείξεις της αλήθειας του, ούτε προσφέρει κάποια γνώση, μέσα από την οποία η αλήθεια αυτή μπορεί να αποδει-χθεί: η αλήθεια του είναι ο ίδιος και τίποτε άλλο πέρα από τον ίδιο. Έτσι και στο θέμα αν ο Χριστός είναι ο αληθινός Θεός και άρα ο Χριστιανισμός η αληθινή θρησκεία, ο Χριστός παραπέμπει στην «από-δειξη», εκείνη την οποία αποτελεί η παρουσία του ίδιου του Θεού μέσα στον άνθρωπο: «Οὐδείς δύναται εἰ-πεῖν Κύριον Ἰησοῦν εἰ μή ἐν Πνεύματι Ἁγίῳ» (κανείς δεν μπορεί να πει ο Χριστός είναι ο Θεός παρά μόνο με τη φώτιση του Αγίου Πνεύματος) (Α΄ Κορ. 12, 3). Εάν ο αληθινός Θε-ός αποδεικνυόταν δε θα ήταν αλη-θινός, αφού ό,τι μπορεί να αποδει-χθεί είναι κάποιο στοιχείο του κόσμου και όχι ο Θεός. Η Εκκλησία, που είναι «ο Χρι-στός παρατεινόμενος στους αιώ-νες», δε βλέπει τις άλλες θρησκείες ανταγωνιστικά. Αλλά, διακρίνοντας μεταξύ εκείνου που όλες οι θρησκεί-ες αναζητούν, δηλαδή του Θεού, και των κατευθύνσεων, στις οποίες τον αναζητούν, δηλαδή των διαφόρων μορφών που δίνουν στο Θεό ή των διαφόρων στοιχείων, με τα οποία τον αντικαθιστούν, βλέπει στο πρό-σωπο του Χριστού το αληθινό ανα-ζητούμενο. Αν οι άνθρωποι π.χ. αναζητούν το Θεό ως την «οδό» ή ως την «αλήθεια» ή ως τη «ζωή», η αληθινή οδός δεν είναι κανένας από τους τρόπους άσκησης, ηθικής, ορθοπραξίας, που συναντάμε στις θρησκείες ή αλλού• η αλήθεια δεν είναι οι διάφορες αλήθειες, π.χ. η φιλοσοφική, η επιστημονική, κάποιος παγκόσμιος νόμος ή τάξη ή κοσμική δομή• η ζωή δεν είναι η βιολογική ζωή, ούτε η μετά θάνατον ζωή, ούτε η αιώνια ζωή κτλ. Ο Χρι-στός λέει ότι αυτό που αναζητάτε στις ιδέες της οδού, της αλήθειας, της ζωής και οπουδήποτε αλλού, είμαι εγώ: «Ἐγώ εἰμί ἡ ὁδός καί ἡ ἀλήθεια καί ἡ ζωή» (Ιωαν. 14, 6).Μ’ αυτήν την έννοια ο ίδιος είναι η τε-λική εκπλήρωση αυτού που οι θρη-σκείες αναζητούν.**

**108 / 315**

**109 / 315**

**110 / 315-316**

**111 / 316**

**δ) Ο χριστιανικός Θεός Ο Θεός ως διαφορετικός από τον κόσμο είναι πέρα από κάθε αντίλη-ψη και ορισμό. Είναι μόνο αυτός που είναι. Έτσι ο άνθρωπος δε γνωρίζει γι' αυτόν παρά μόνο ό, τι ο ίδιος αποκαλύπτει για τον εαυτό του σ' αυτόν. Συνεπώς, η γνώση αυτή δεν είναι αποτέλεσμα της αντί-ληψης του ανθρώπου για το Θεό, αλλά της πίστης σε εκείνο που του αποκαλύπτεται. Αυτό έχει σχέση και με την Τριαδικότητα του Θεού. Αυτή δεν είναι κάτι στο οποίο κά-ποιοι έφτασαν μέσα από συλλογι-σμό αλλά αποτέλεσμα αποκάλυ-ψης που δεν κατανοείται, αλλά πιστεύεται και βιώνεται μέσα από την παρουσία του ίδιου του Θεού στον άνθρωπο. Η Τριαδικότητα του Θεού κάνει το Χριστιανισμό μια ξεχωριστή περίπτωση, αφού εξαιτίας αυτής μονοθεϊστικές θρη-σκείες όπως το Ισλάμ δε θεωρούν το Χριστιανισμό μονοθεϊστική θρη-σκεία.**

**112 / 316**

**113 / 316-317**

**ε) Η Ανάσταση και η ανακαίνιση του κόσμου και του ανθρώπου Χριστιανισμός είναι η σειρά των πράξεων που κάνει ο Θεός μέσα στην ιστορία δια του δεύτερου προ-σώπου της Αγίας Τριάδας, προκει-μένου να οδηγήσει τον κόσμο σε μια μόνιμη και στενή σχέση μαζί Του και ταυτόχρονα να τον σώσει από το θάνατο και να τον ανακαινί-σει. Ο αναστημένος Χριστός είναι το πρώτο δείγμα αυτού του νέου κόσμου, στον οποίο η επανένωση με το Θεό έχει πραγματοποιηθεί και ο θάνατος έχει καταργηθεί. Στο τέ-λος της ιστορίας όλος ο κόσμος θα είναι έτσι. Αυτό το τέλος προσδοκά ο χριστιανός: ένα νέο κόσμο, αναδη μιουργημένο, στον οποίο θα κυρι-αρχεί η ζωή και στον οποίο η δίψα για το απόλυτο θα σβήνει μέσα από τη μόνιμη και αδιατάρακτη στενή σχέση με το Θεό. Γι' αυτό ο Χριστια-νισμός, με τον ορισμό που δώσαμε παραπάνω, αποσκοπεί βέβαια στην αποκατάσταση και ολοκλή-ρωση της σχέσης με το Θεό, αλλά ταυτόχρονα, επίσης, στη σωτηρία του κόσμου από το θάνατο. Αυτός είναι ο λόγος για τον οποίο, σύμ-φωνα με τον Παύλο, η ανάσταση θεωρείται το κεντρικό γεγονός του Χριστιανισμού, τόσο που αυτός δε θα υπήρχε χωρίς την ανάσταση.**

**114 / 317-318**

**Μ. Δαμασκηνού: Η εμφάνιση του Χριστού στις Μυροφόρες (Λεπτομέρεια)**

**115 / 317-318**

****

**Η εις Άδου κάθοδος**

**ΚΕΙΜΕΝΑ**

**1. Αν όμως κηρύττουμε ότι ο Χρι-στός έχει αναστηθεί, πώς μερικοί ανάμεσά σας ισχυρίζονται ότι δεν υπάρχει ανάσταση νεκρών; Αν δεν υπάρχει ανάσταση νεκρών, τότε ούτε ο Χριστός έχει αναστηθεί. Και αν ο Χριστός δεν έχει αναστηθεί, τότε το κήρυγμά μας είναι χωρίς νόημα, το ίδιο και η πίστη σας. Κι ακόμα παρουσιαζόμαστε ψευδο-μάρτυρες απέναντι στο Θεό, αφού είπαμε γι' αυτόν ότι ανέστησε το Χριστό, ενώ δεν τον ανέστησε, αν βέβαια δεχτεί κανείς πως οι νεκροί δεν ανασταίνονται. Γιατί αν οι νεκροί δεν ανασταίνονται, τότε ούτε ο Χριστός έχει αναστηθεί. Κι αν ο Χριστός δεν έχει αναστηθεί, η πίστη σας είναι χωρίς περιεχόμενο ζείτε ακόμα μέσα στις αμαρτίες σας. Πρέπει, επίσης, να συμπεράνει κανείς ότι και οι χριστιανοί που πέθαναν έχουν χαθεί. Αν η χριστιανική ελπίδα μας περιορίζεται μόνο σ' αυτή τη ζωή, τότε είμαστε οι πιο αξιοθρήνητοι απ' όλους τους ανθρώπους. Η αλήθεια είναι πως ο Χριστός έχει αναστηθεί, κάνοντας την αρχή για την ανάσταση όλων των νεκρών. Γιατί, όπως ο θάνατος ήρθε στον κόσμο από έναν άνθρωπο, έτσι από έναν άνθρωπο ήρθε και η ανάσταση των νεκρών. Όπως πεθαίνουν όλοι εξαιτίας της συγγένειας με τον Αδάμ, έτσι χάρη στη συγγένεια με το Χριστό, όλοι θα ξαναπάρουν ζωή. (Α' Κορ. 15,12-22).**

**116 / 318-319**

**117 / 319**

**2. Η Ανάσταση είναι, σύμφωνα με τη χριστιανική πίστη, όχι μόνο το επι-στέγασμα συνόλου του έργου και της επίγειας ζωής του Χριστού, δεν είναι μόνο η μεγάλη απόδειξη, η μαρτυρία που έδωσε ο Θεός, είναι κάτι περισσότερο από αυτό: είναι το ίδιο το κέντρο και η ίδια η ουσία τον χριστιανικού Ευαγγελίου... είναι η βάση πάνω στην οποία στηρίχτηκε ο Χριστιανισμός... Το κεντρικό θέμα του χριστιανικού κηρύγματος είναι: η Ανάσταση... Η Ανάσταση, η έκχυση της νικήτριας πραγματικότητας της αιώνιας ζωής, είναι το πραγματικό γεγονός που εκπλήρωσε τα όνειρα και τα οράματα της ανθρωπότητας. (Nicholas Arseniev, Revelation of Life Eternal, σ. 77-80).**

**118 / 319**

**ΘΕΜΑΤΑ ΓΙΑ ΣΥΖΗΤΗΣΗ**

**1. Πώς κρίνετε τις αντιλήψεις μερι-κών Χριστιανών που θεωρούν ότι ο Χριστιανισμός είναι μια θρησκεία που αποσκοπεί στη μετά θάνατο ζωή ενός μόνο τμήματος της αν-θρώπινης ύπαρξης, της ψυχής;**

**2. Πώς θα περιγράφατε τη διαφορά μεταξύ υπέρβασης του θανάτου και κατάργησης του θανάτου;**

**3. Πώς αντιλαμβάνεστε την πρότα-ση ότι ο Χριστιανισμός δε σκοπεύει στη «σωτηρία από τον κόσμο» αλλά στη «σωτηρία του κόσμου»;**

**119 / 319-320**

****

**Το όραμα του Ιεζεκιήλ: «Θ’ ανοίξω τους τάφους σας και θα σας βγάλω μές απ’ αυτούς λαέ μου..» (Ιζ. 37,12)**

**120 / 320**

**Γλωσσάριο**

**• Αγγλικανική Εκκλησία: Η Εκ-κλησία της Αγγλίας αποσχίστηκε με πρωτοβουλία του βασιλιά της Ερ-ρίκου του Η ' από τη Ρώμη και έκτοτε (1531) αποτέλεσε μια ιδιαί-τερη κοινότητα που βρίσκεται ανά-μεσα στους Προτεστάντες και τους Ρωμαιοκαθολικούς. Δέχεται σχεδόν όλες τις διδασκαλίες των Ρωμαιο-καθολικών (πλην του παπικού πρωτείου και του Καθαρτηρίου) αλλά τελεί τις ακολουθίες της στα αγγλικά (όχι λατινικά) και έχει για αρχηγό της τον εκάστοτε βασιλιά της Αγγλίας. Πιστοί της συναντώ-νται κυρίως στις αγγλοσαξωνικές χώρες και στις πρώην βρετανικές αποικίες, ενώ βρίσκεται σε διάλογο με την Ορθόδοξη Εκκλησία.**

**• Ανιμισμός: Η πίστη ότι όλα τα όντα, φαινόμενα κτλ. είναι εμψυχωμένα με κάποιο πνεύμα που τα κατοικεί (από το λατινικό anima =ψυχή).**

**121 / 321**

**• Άσπιλη σύλληψη (Θεοτόκου): Δόγμα της Ρωμαιοκαθολικής Εκ-κλησίας που θεσπίστηκε το 1854 επί Πάπα Θ', σύμφωνα με το οποίο η Παρθένος Μαρία, ήδη από της πρώτης στιγμής της συλλήψεώς της, με μοναδική Χάρη του Παντο-δύναμου Θεού διατηρήθηκε καθαρή από κάθε ρύπο της προπατορικής αμαρτίας. Η Ορθόδοξη Εκκλησία δε δέχεται τη διδασκαλία αυτή.**

**• Αρχέτυπο: Εισηγητής του όρου είναι ο Κ. Γιουγκ που θεωρούσε ότι ο κάθε άνθρωπος, εκτός από το προσωπικό ασυνείδητο έχει στο βάθος της ψυχής του και ένα ασυνείδητο που είναι κοινό σε όλους τους ανθρώπους, το οποίο ονομάζεται «συλλογικό ασυνείδητο». Κατά το Γιούγκ ο άνθρωπος μπορεί να επηρεαστεί, εκτός από το προσωπικό και από το συλλογικό ασυνείδητο. Σ' αυτό υπάρχουν τα αρχέτυπα. Τα αρχέ-τυπα περιλαμβάνουν πανάρχαια πρότυπα και εικόνες, σε περιορι-σμένο αριθμό, που υπερβαίνουν τα όρια της προσωπικής εμπειρίας κά-θε ανθρώπου, γι' αυτό υπάγονται στο συλλογικό ασυνείδητο. Τα αρχέτυπα εμφανίζονται με πολλές μορφές (σαν αντικείμενα, σαν Θεοί, σαν φυσικές δυνάμεις, σαν δαίμο-νες, σαν άνθρωποι κτλ.), που το συμβολικό τους νόημα, αν ερμηνευτεί σωστά, είναι κοινό για όλους τους ανθρώπους.**

**122 / 321**

**• Βαπτιστές: Ομάδα που προέ-κυψε από τον Προτεσταντισμό μετά το 17ο αιώνα και χαρακτηρίζεται από τη βάπτιση των ενήλικων μόνο μελών της, την απόρριψη οργανω-μένης εκκλησίας (ιερατείου κτλ.), την ελευθερία στην προσωπική πίστη στο ευαγγέλιο και το ιεραπο-στολικό πνεύμα. Τα περισσότερα μέλη της βρίσκονται (με μορφή διάφορων οργανώσεων) στις αγγλοσαξονικές χώρες.**

**123 / 321**

**• Διαφωτισμός: Μεγάλο πνευ-ματικό κίνημα που εμφανίστηκε στη Δυτική Ευρώπη στο β' μισό του 18ου αιώνα και σφράγισε τον πολι-τισμό μας μέχρι σήμερα. Βασίζεται στην κεντρική σκέψη ότι τη ζωή του ανθρώπου πρέπει να την κατευθύ-νει η ίδια η κριτική του σκέψη και όχι ο μύθος που μέχρι τότε τον κρα-τούσε σε ανωριμότητα. Ο Διαφωτι-σμός έδειξε μια ψυχρή έως ανοιχτά εχθρική στάση απέναντι στη θρη-σκεία και ειδικά την οργανωμένη με προνόμια (π.χ. στη Γαλλία), επειδή ακριβώς αντιπροσώπευε το μύθο μέσα στην κοινωνία.**

**124 / 321**

**• Έγελος (1770-1831): Μεγάλος Γερμανός φιλόσοφος, ιδρυτής της εγελειανής φιλοσοφίας, η οποία επηρέασε πολλούς άλλους σύγχρο-νους και μεταγενέστερους φιλοσό-φους. Η πρωτοτυπία της έγκειται στη χρησιμοποίηση της διαλεκτικής μεθόδου, με την οποία καθιερώθηκε το τριαδικό σχήμα: θέση - αντίθεση - σύνθεση. Οι άξονες του φιλοσο-φικού του συστήματος είναι: α) η Λογική β) η φιλοσοφία της φύσης και γ) η φιλοσοφία του πνεύματος. Στην τρίτη περίπτωση, εφαρμό-ζοντας το τριαδικό σχήμα διακρίνει το πνεύμα σε α) υποκειμενικό, β) αντικειμενικό και γ) απόλυτο.**

**• Εθνοφυλετισμός: Η τάση για οργάνωση σε ιδιαίτερη τοπική εκ-κλησία ανά έθνος μέσα σε ένα ενιαίο κράτος. Κανονικά στην Ορ-θόδοξη εκκλησία η κάθε περιοχή α-ποτελεί ιδιαίτερη τοπική Εκκλησία ανάλογα με το κράτος (π.χ. Πα-τριαρχείο Σερβίας, Αυτοκέφαλη Εκκλησία Ελλάδας κτλ.). Αν σε ένα κράτος μένουν πιστοί πολλών εθ-νών πρέπει να ανήκουν σε μία Εκ-κλησία για να μη χωρίζονται λόγω της εθνότητάς τους. Ο εθνοφυλετι-σμός καταδικάστηκε από Μεγάλη Σύνοδο του Πατριαρχείου Κων-σταντινουπόλεως το 1872.**

**125 / 321-322**

**• Ενθουσιαστικές ομάδες: Ομάδες που, ιδιαίτερα στο χριστια-νικό χώρο, τονίζουν και τρέφουν υπερβολικά το συναίσθημα με άξονα κάποιο ιδιαίτερο γεγονός (το επικείμενο τέλος του κόσμου, ή τον ερχομό του Αγίου Πνεύματος) και αρνούνται τη δομημένη ιεραρχία στην Εκκλησία (επισκόπους, ιερατείο κτλ.). Τυπικό παράδειγμα είναι οι λεγόμενοι Πεντηκοστιανοί.**

**126 / 322**

**• Θεός: Πιθανή ετυμολογία της λέξης: α) από το ρήμα θεάομαι - θεώμαι. που σημαίνει παρατηρώ, κοιτάζω, βλέπω= αυτός που παρα-τηρεί, βλέπει και εποπτεύει τα πάντα άμεσα και τέλεια, β) από το ρήμα θέω= τρέχω γρήγορα, πετώ, περιβάλλω, σημαίνει αυτός που βρίσκεται παντού και πάντοτε ολόκληρος.**

**• Θρησκεία: α) από το ρήμα θρέ-ομαι, θροέω, που σημαίνει κράζω μεγαλοφώνως, θορυβώ προκαλώ-ντας θρουν, θρόισμα ή β) από τη λέξη Θρήσσα= θράκισσα γυναίκα. Οι Θράκισσες ήταν μυημένες στα Καβείρια μυστήρια της Θράκης. Κατά την τελετή καταλαμβάνονταν από ενθουσιασμό και ιερή μανία και μετείχαν στις «περίεργες ιερουργίες» [Πλουτάρχου, Αλέξαν-δρος, 2. 5 (1665α)]. Και οι δύο αυτές απόψεις για την ετυμολογία της λέξης αμφισβητούνται. Στα λατινικά η Θρησκεία αποδίδεται με τη λέξη Religio, την οποία παρέλαβαν και οι λατινογενείς ευρωπαϊκές γλώσ-σες. Κατά τον Κικέρωνα το Religio προέρχεται από το religere που σημαίνει προσέχω, τηρώ επιμελώς, ενώ κατά τον Αυγουστίνο προέρ-χεται από το ρήμα religare που σημαίνει συνδέω, επανασυνδέω.**

**127 / 322**

**• Θρησκειολογία: Κλάδοι της Θρησκειολογίας είναι α) η Ιστορία των Θρησκευμάτων, β) η Συγκρι-τική Θρησκειολογία, γ) η Φαινομε-νολογία της Θρησκείας, δ) η Ψυχολογία της Θρησκείας, ε) η Κοινωνιολογία της Θρησκείας και στ) η Φιλοσοφία της Θρησκείας.**

**128 / 322**

**• Θρήσκευμα: Σημαίνει το σύ-νολο των δοξασιών και των λατρευ-τικών τύπων που διαφοροποιούν τη μία θρησκεία από την άλλη.**

**• Καθαρτήριο: Διδασκαλία της Ρωμαιοκαθολικής Εκκλησίας ότι οι ψυχές που μετανόησαν, αλλά δεν πρόλαβαν να κάνουν καλά έργα, βρίσκονται μετά θάνατο σ' έναν εν-διάμεσο τόπο, το Καθαρτήριο, που δεν είναι ούτε ο Παράδεισος ούτε η Κόλαση. Εκεί εξαγνίζονται ολοκλη-ρωτικά από την αμαρτία μέχρι να μπουν στον Παράδεισο. Η Ορθό-δοξη Εκκλησία δεν αποδέχεται αυτήν τη διδασκαλία.**

**• Καλβινιστές (Μεταρρυθμι-σμένοι): Βασική ομάδα από το ευρύτερο σύνολο του Προτεσταντι-σμού που ακολούθησε τη διδασκαλία του Ιωάννη Καλβίνου (1509-1564), ότι ο Θεός επεμβαίνει με τη χάρη Του αυθαίρετα στον άνθρωπο και σώζει όποιον θέλει. Έδωσε έμφαση στον πνευματικό, αόρατο χαρακτήρα της Εκκλησίας και απέρριψε το ιερατείο και τα περισσότερα μυστήρια, ενώ έδωσε ιδιαίτερη έμφαση στο κήρυγμα. Βρίσκεται στη Γερμανία, Ελβετία, Κάτω Χώρες, Ουγγαρία, Βρετανία, Β. Αμερική και όπου μετανάστευ-σαν κάτοικοι των χωρών αυτών.**

**129 / 322-323**

**• Κληρικοκρατία: η επικράτηση του κλήρου έναντι του λαού (των μη κληρικών) στη χριστιανική Εκκλη-σία (αλλά και σε κάθε θρησκεία), που τεκμηριώνεται από τη λαθεμέ-νη διδασκαλία ότι το ιερατείο είναι η κυρίως Εκκλησία, ενώ οι λαϊκοί είναι απλώς θεατές. Αντίθετο ή λαϊκοκρατία.**

**130 / 323**

**• Λουθηρανοί: Η κυριότερη Προτεσταντική ομάδα που ακολού-θησε τη διδασκαλία του Λούθηρου και απλώθηκε σε όλο σχεδόν τον κόσμο.**

**• Μαγεία: Η τέχνη για την πρα-γματοποίηση επιθυμητών αποτελε-σμάτων μέσω της χρήσης «νόμων» της φύσης, όπως αναλογιών μεταξύ των όντων, αλληλεπίδρασης μετα-ξύ τους κλπ. Επίσης μέσω της χρή-σης πνευματικών όντων.**

**• Μαοϊσμός: Η κομμουνιστική ιδεολογία και το πολιτικό σύστημα που ανέπτυξε και επέβαλε στην Κίνα ο Μάο Τσε Τουγκ.**

**• Μεγάλη Θεά: Επίσης «θεά Μητέ-ρα» ή «Μεγάλη Μητέρα». Η γενεσι-ουργός ή γονιμοποιός δύναμη του σύμπαντος που λατρεύεται ως θεά.**

**131 / 323**

**• Μυστικισμός: Η θρησκευτικό-τητα εκείνη που επιδιώκει μια εμπειρική και άμεση επαφή και τελικά ένωση με το Θεό. Η ένωση αυτή πραγματοποιείται στο παρόν. Έτσι ο μυστικισμός βρίσκεται σε αντίθεση με τη θρησκευτικότητα προφητικού τύπου, ο σκοπός της οποίας πραγματοποιείται στην πληρότητά του στο τέλος της ιστορίας.**

**• Νομικισμός: έμφαση της θεολογίας μιας θρησκείας στα χαρακτηριστικά του νόμου. Ο άνθρωπος καλείται να οριοθετήσει τη ζωή του ή να σωθεί με βάση την τήρηση ενός νόμου και την αποφυγή της τιμωρίας από την καταπάτησή του.**

**• Ομολογία: Κείμενο που περιέχει τις βασικές αλήθειες της πίστης (π.χ. Σύμβολο της Πίστεως). Στον Προτενσταντισμό τέτοια κείμενα χρησίμευαν για να κωδικοποιούν οι διάφορες ομάδες τα βασικά σημεία της πίστης τους. Σημαντικότερα είναι η «Ομολογία της Αυγούστας, η «Κατήχηση της Χαϊδελβέργης» κ.α.**

**132 / 323**

**• Ουτοπικός: (από το ου τόπος), είναι ο ανεδαφικός, ο ανεφάρμο-στος. Στην ιστορία της σκέψης επί-θετο που χαρακτηρίζει στοχαστές που οραματίζονταν μια ιδανική κοινωνία.**

**• Παράδοση: Με την ευρεία έννοια της λέξης, στη θρησκειολο-γική γλώσσα, ένα θρησκευτικό σύστημα ή μια θρησκεία, π.χ. η ισλαμική παράδοση, η Βισνουϊκή παράδοση κτλ.**

* + **Σαμανισμός: Η μέσω της έκστα-σης που προκαλείται με διάφορα μέσα επικοινωνία με θεότητες και πνεύματα. Δείγμα σαμανισμού από την ελληνική αρχαιότητα είναι π.χ. η Πυθία.**

**133 / 323-324**

* **Σανσκριτικά: Η αρχαία ινδοευ-ρωπαϊκή γλώσσα της Ινδίας.** 
  + **Σέκτα: (από το λατ.Secta< sequi= ακολουθώ). Θρησκευτική ομάδα της οποίας η διδασκαλία διαφοροποιείται σε κάποια σημεία από τη διδασκαλία μιας κεντρικής θρησκείας.**
  + **Υπερβατικός Διαλογισμός: Διαλογιστική τεχνική που έδωσε το όνομά της στο κίνημα που ίδρυσε τη δεκαετία του ’60 ο Ινδός γκουρού Μαχαρίσι.**

**134 / 324**

**ΒΙΒΛΙΟΓΡΑΦΙΑ**

**1. Afee Mc Ward: Τα 5 μεγάλα ζωντανά θρησκεύματα, μτφρ. Σ. Αγουρίδη, Εκδ. Άρτος Ζωής, Αθήνα 19972.**

**2. Bechert, Heinz and Gombrich, Richard, ed., The World of Buddhism, Thames and Hudson, London 1993 (1984).**

**3. Bonnefoy, Yves, American, African and Old European Mythologies, University of Chicago Press, 1993.**

**4. Grasse P. P., Εσύ ο μικρούλης Θεός, μετάφρ. Ν. Π. Παπαδόπου-λου, εκδ. Ράππα, Αθήνα 1971.**

**5. Davies Paul, Θεός και μοντέρνα φυσική, μτφρ. Θ. Τσουκαλαδάκη, Εκδ. Κάτοπτρο, Αθήνα 1983.**

**6. Eliade Mircea: Γιόγκα, Εκδ. Χατζηνικολή. Αθήνα 1980.**

**135 / 325**

**7. Του ιδίου. Πραγματεία πάνω στην ιστορία των θρησκειών, μτρφ. Έλ. Τσούτη, Εκδ. Χατζηνικολή, Αθήνα 1981.**

**8. Frazer G. James: Ο χρυσός κλώνος. Μελέτη για τη μαγεία και τη θρησκεία, μτφρ Μπ. Μπικάκη, Τόμοι 3, Αθήνα 1991-3.**

**9. Hinnels R. John: ed., A Handbook of Living Religions, Penguin Books 1985.**

**10. Mookerjee, Ajit. Ritual Art of lndia, Thames and Hudson, London 1985.**

**11. Smart Ninian: The Religious Experience of Mankind. Collins 1980 (1969).**

**12. Stuart Sutherland e.a. ed., The World's Religions, Routledge, 1988.**

**13. Vernant Jean-Pierre: «Greek Religion», Encyclopedia of Religion, Macmillan.**

**136 / 325**

**14. Wosien, Maria-Gabriel, Sacred Dance, Thames and Hudson, London.**

**15. Βελισσαρόπουλου Δημ.: Ιστορία της κινεζικής φιλοσοφίας, Εκδ. Δωδώνη, Αθήνα 1981.**

**16. Βιτσαξή Βασ.: Ινδουισμός, θεό-τητες, μύθοι, σύμβολα, Αθήνα 1981.**

**17. Του ιδίου: Ο στοχασμός και η πίστη. Αρχαιότητα, Χριστιανισμός, Εκδ. Εστία.**

**18. Γιανναρά Χρ.: Αλφαβητάρι της πίστης, Εκδ. Δόμος, Αθήνα 19886.**

**19. Γιαννουλάτου Αναστ.: Ισλάμ. Θρησκειολογική επισκόπηση, Αθήνα 19833.**

**20. Του ιδίου: Τα πνεύματα Μ ' Μπαν ' ντονα και τα πλαίσια της λατρείας των, Αθήνα 1970.**

**21. Γκλάζεναπ Χέλμουτ ντε: Οι πέ-ντε μεγάλες θρησκείες του κόσμου, μτφρ. Νικ. Βρεττάκου, Εκδ. Βιβλιο-αθηναϊκή, χ.χ.**

**137 / 325**

**22. Του ιδίου: Η φιλοσοφία των Ινδών, μτφρ. Ειρ. Παπαγεωργίου, Εκδ. Γνώση, Αθήνα 1993.**

**23. Γραμμένου Ε., Βουδισμός Ζεν: Τύπος και ουσία. Συλλογή και μετά-φραση κειμένων, Εκδ. Μπουκου-μάνη, Αθήνα 1977.**

**24. Δακουρά Διον.: Θρησκεύματα και πνευματική εμπειρία, Αθήνα 1991.**

**25. Δρίτσα Δημ.: Πρακτικός οδηγός για τη διδασκαλία των Θρησκευ-τικών στο Γυμνάσιο και στο Λύκειο, Εκδ. Γρηγόρη, Αθήνα 1998.**

**26. Ένωση Ελλήνων Φυσικών: Ορθοδοξία και φυσικές επιστήμες (συλλογικό έργο), Εκδ. Σαββάλα, Αθήνα 1996.**

**27. Ζιάκα Γρηγ.: Προφητεία, απο-κάλυψη και ιστορία της σωτηρίας κατά το Κοράνιον. Θεσσαλονίκη 1976.**

**138 / 325-326**

**28. Του ιδίου: Πίστις, ελπίς και σω-τηρία κατά το Ισλάμ, Θεσσαλονίκη 1978.**

**29. Του ιδίου: Ιστορία των θρη-σκευμάτων Α '. Τα ινδικά θρησκεύ-ματα, Θεσσαλονίκη 1986. Β ' Το Ισλάμ. Εκδ. Πουρναρά, Θεσσαλο-νίκη 19883.**

**30. Ζορμπά Β., Kωv. Εκκλησία και φυσικό περιβάλλον, εκδ. Τέρτιος, Κατερίνη 1998.**

**31. Ζωγραφάκη Γεωρ.: Μπαγκαβάτ Γκιτά. Το θείο τραγούδι, Εκδ. Δω-δώνη, Αθήνα 1966.**

**32. «Καθ' οδόν»: Περιοδική έκδοση του Θεολογικού Συνδέσμου, Εκδ. Παρατηρητής, Θεσσαλονίκη 1992 κ.ε.**

**33. Καινή Διαθήκη. Το πρωτότυπο κείμενο με μετάφραση στη δημοτική των Γ. Γαλίτη, Ιω. Καραβιδόπουλου, Ιω. Γαλάνη και Π. Βασιλειάδη, Εκδ. Ελληνική Βιβλική Εταιρία, Αθήνα 1989 (νεότερη έκ-δοση βελτιωμένη, 1995).**

**139 / 326**

**34. Καριώτογλου Αλέξ.: Ορθοδοξία και Ισλάμ, Εκδ. Δόμος, Αθήνα 1985.**

**35. Του ιδίου: Άσκηση και λύτρωση κατά την Μπαγκαβάτ Γκιτά, «Σύ-ναξη» 1988, σελ. 41-50.**

**36. Του ιδίου: Κουβεντιάζοντας για την πίστη σήμερα, Εκδ. Αρμός, Αθήνα 19892.**

**37. Του ιδίου: Εισαγωγή στο ιερό Κοράνιο (μτφρ. Πεντάκη), Φωτοτυ-πική ανατύπωση, Εκδ. Δημιουρ-γία, Αθήνα 1995.**

**38. «Κοινωνία»: Τριμηνιαίο Δελτίο της «Πανελληνίου Ενώσεως θεο-λόγων», Αθήνα 1951 κ.εξ.**

**140 / 326**

**39. Λαμπροπούλου Βασ.: Η τελευ-ταία σφραγίδα του Θεού (Το Ισλάμ), Εκδ. Κονιδάρη, Αθήνα 1997.**

**40. Ματσούκα Νικ.: Το πρόβλημα του κακού. Δοκίμιον πατερικής θεο-λογίας, Εκδ. Πουρναρά, Θεσσαλο-νίκη 1986.**

**41. Του ιδίου: Επιστήμη, Φιλοσοφία και Θεολογία στην Εξαήμερο του Μ. Βασιλείου, Εκδ. Πουρναρά, Θεσ/νίκη 19902.**

**42. Μπακογιάννη Βασ.: Το παρά-λογο της αθεΐας, Εκδ. Τήνος, Αθήνα χ.χ.**

**43. Μπαρό Αντρέ: Ο Βούδας, μτφρ. Νατ. Τσουκαλά, Εκδ. Πλέθρον, Αθήνα 1985.**

**44. Μπέγζου Μάριου: Πίστη και επιστήμη σε ορθόδοξη θεολογική προοπτική, περ. «Σύναξη» 17 (1986), σελ. 35-51.**

**141 / 326-327**

**45. Του ιδίου: Δοκίμια φιλοσοφίας της θρησκείας - Μεταμοντερνισμός και εσχατολογία, Εκδ. Γρηγόρη, Αθήνα 19912.**

**46. Του ιδίου: Ελευθερία ή θρη-σκεία; Εκδ. Γρηγόρη, Αθήνα 1991.**

**47. Του ιδίου: Φαινομενολογία της θρησκείας, Εκδ. Ελληνικά γράμ-ματα, Αθήνα 1995.**

**48. Μπούκη Χρ.: Θρησκεία και φό-βος, Εκδ. Γρηγόρη, Αθήνα 1964.**

**49. Νίκα Σωκρ.: Λεξικό ορθόδοξης θεολογίας. Από την αγάπη ως την ωραιότητα, Τόμ. Α', Αθήνα 1997.**

**50. Νικολαΐδη Απ.: Εξηγήσεις και παρεξηγήσεις στο χώρο της θεο-λογίας. Συμβολική με στοιχεία Από-λογητικής, Αθήνα 1990.**

**51. Νικολόπουλου Βασ. (Χημικού) : Δημιουργός ή τύχη; Εκδ. Χριστια-νική Εστία, Πάτρα 1994.**

**142 / 327**

**52. Νίλσον Μ.: Ιστορία της αρχαίας ελληνικής θρησκείας, μτφρ. Άκη Παπαθομόπουλου, Εκδ. Παπαδήμα, Αθήνα 19874.**

**53. Παντουβά Θ.: Ερμηνευτικό λεξι-κό της ινδικής φιλοσοφίας και Γιόγκα, Εκδ. Καρδαμίτσα, Αθήνα 1989.**

**54. Παπαδημητρίου Απ.: Επιστήμη, υλισμός και πίστη. Τόμ. Α' και Β', Θεσσαλονίκη 1984 και 1990.**

**55. Παπαλεξανδρόπουλου Στυλ.: «Νέα Εποχή: Η Θρησκειολογική ταυτότητα ενός κινήματος», περ. Έξοδος [1991), τ.6, σ. 17-29, τ. 7, σ. 41-61.**

**56. Του ιδίου: Δοκίμια ιστορίας των θρησκειών, Εκδ. Ελληνικά Γράμ-ματα, Αθήνα 1994.**

**57.Του ιδίου: Θεότητες και κόσμος στην κοσμογονία του Κοτζίκι (Σιντοϊσμός), Αθήνα 1997.**

**143 / 327**

**58. Παύλου Γεωργ.: Νόστος ασύμ-μετρος προσώπου, Τόμ. Α': Επι-στήμη και γνώση, Τόμ. Β': Αρχέ-τυποι του πολιτισμού, Εκδ. Δόμος, Αθήνα 19942.**

**59. Ρωμανίδη Ιωάν.: Το προπατο-ρικόν αμάρτημα, Εκδ. Δόμος, Αθήνα 1989.**

**60. Σεφεριάδου Μ. (μετφρ.): Τάο Τε Κιγκ, Εκδ. Ερμής, Αθήνα 1981.**

**61. Σιαγκρή Αχιλ.: Amida (Amitabha) Βούδας. Ο νοσταλ-γούμενος Θεός σωτήρ (διδακτ. διατρ.), Αθήνα 1981.**

**62. Σμέμαν Αλ.: Για να ζήσει ο κόσ-μος, μτφρ. Ζήσ. Λορεντζάτου, Εκδ. Δόμος, Αθήνα 1987.**

**63. Σταθόπουλου Δημ.: Η Σχολή της Αμώμου ή Καθαρός Χώρας (Αμινταϊσμός), Αθήνα 1969.**

**145 / 327**

**64. Του ιδίου: Ζενισμός. Αρχαί, εξέ-λιξις, νόημα. Εκδ. Δωδώνη, Αθήνα 1971.**

**65. Στανιλοάε Δημ.: Ο Θεός, ο κόσ-μος και ο άνθρωπος. Εισαγωγή στην ορθόδοξη δογματική θεολογία, Εκδ. Αρμός, Αθήνα 1990.**

**66. «Σύναξη»: Τριμηνιαία έκδοσις σπουδής στην ορθοδοξία, Αθήνα 1982 κ.εξ.**

**67. Φαράντου Μ.: Το περί Θεού ερώτημα. Τόμοι δύο (2), Αθήνα 1977.**

**68. Του ιδίου: Δογματικά και ηθικά. Αθήνα 1983.**

**69. Του ιδίου: Η περί Θεού ορθόδο-ξος διδασκαλία. Αθήνα 1985.**

**70. Φλωρόφσκυ Γεωργ.: Αγία Γραφή, Εκκλησία. Παράδοσις. Μτφρ. Δημ. Τσάμη, Εκδ. Πουρναρά, Θεσσαλονίκη 1975.**

**146 / 328**

**71. Του ιδίου: Χριστιανισμός και Πολιτισμός, μτφρ. Νικ. Πουρναρά, Εκδ. Πουρναρά, Θεσσαλονίκη 1982.**


**72. Του ιδίου: Θέματα ορθοδόξου θεολογίας, Εκδ. Άρτος Ζωής, Αθήνα 19882.**

**73. Φούγια Μεθ.: Το ελληνικό υπό-βαθρο του Ισλαμισμού, Εκδ. Διβά-νη, Αθήνα 1994.**

**74. Φούσκα Κων.: Οριακά σημεία χριστιανικής Ανθρωπολογίας. Αθήνα 1997.**

**75. Του ιδίου: Η ανθρωπολογία των Καππαδοκών, Περιοδ. ΚΟΙΝΩΝΙΑ 41 (1998), σελ. 44-68.**

**147 / 328**

**ΠΕΡΙΕΧΟΜΕΝΑ**

**ΤΟΜΟΣ E΄**

**ΚΕΦΑΛΑΙΟ Β΄**

**ΚΥΡΙΟΤΕΡΑ ΘΡΗΣΚΕΥΜΑΤΑ**

**34. Γιόγκα..........................................5**

**35. Ο Βουδισμός.............................22**

**36. Η Κινεζική Θρησκεία................46**

**37. Η Ιαπωνική Θρησκεία…………69**

**38. ΟΙ Θρησκείες μπροστά στο πρόβλημα του θανάτου…..............85**

**39. Γενικές διαπιστώσεις- Η τελική απάντηση της εκκλησίας στον άνθρωπο…………………………...101**

**Γλωσσάριο ………………………..120**

**Βιβλιογραφία ……………………..134**

**148**

**Βάσει του ν. 3966/2011 τα διδακτικά βιβλία του Δημοτικού, του Γυμνασίου, του Λυκείου, των**

**ΕΠΑ.Λ. και των ΕΠΑ.Σ. τυπώνονται από το ΙΤΥΕ - ΔΙΟΦΑΝΤΟΣ και διανέμονται δωρεάν στα Δημόσια Σχολεία. Τα βιβλία μπορεί να δια-τίθενται προς πώληση, όταν φέρουν στη δεξιά κάτω γωνία του εμπροσθόφυλλου ένδειξη «ΔIΑΤΙΘΕΤΑΙ ΜΕ ΤΙΜΗ ΠΩΛΗΣΗΣ».**

**Κάθε αντίτυπο που διατίθεται προς πώληση και δεν φέρει την παρα-πάνω ένδειξη θεωρείται κλεψίτυπο και ο παραβάτης διώκεται σύμφωνα**

**με τις διατάξεις του άρθρου 7 του νόμου 1129 της 15/21 Μαρτίου 1946 (ΦΕΚ 1946, 108, Α').**

**Απαγορεύεται η αναπαραγωγή οποιουδήποτε τμήματος αυτού του βιβλίου, που καλύπτεται από δικαιώματα (copyright), ή η χρήση του σε οποιαδήποτε μορφή, χωρίς τη γραπτή άδεια του Υπουργείου Παιδείας και Θρησκευμάτων / IΤΥΕ – ΔΙΟΦΑΝΤΟΣ**